Blaze7451/Wiki-th-20250601 huggingface dataset:
สถาบันเทคโนโลยีแห่งโตเกียว

สถาบันเทคโนโลยีแห่งโตเกียว (ญี่ปุ่น|東京工業大学|Tōkyō Kōgyō Daigaku|ในชื่ออังกฤษ: Tokyo Institute of Technology) หรือนิยมเรียกว่า ไทเทค (TiTech) หรือ โทโกได (東工大; Tōkōdai) หรือ โตเกียวเทค (Tokyo Tech) เป็นสถาบันอุดมศึกษาด้านวิทยาศาสตร์และเทคโนโลยีที่มีชื่อเสียงมากและใหญ่ที่สุดในประเทศญี่ปุ่น
โทโกได
โตเกียวเทคก่อตั้งเมื่อ ค.ศ. 1881 ที่โตเกียว ในชื่อ วิทยาลัยอาชีวศึกษาโตเกียว (Tokyo Vocational School)
ใน ค.ศ. 1929 ได้ยกฐานะเป็นมหาวิทยาลัยแห่งชาติ และตั้งแต่เดือนเมษายน ค.ศ. 2004 ได้แปรรูปเป็นกึ่งเอกชนภายใต้กฎหมายใหม่ ซึ่งประกาศใช้กับมหาวิทยาลัยแห่งชาติทุกแห่ง
สถาบันเป็นสมาชิกของเครือข่าย LAOTSE ("สานสัมพันธ์สู่เอเชียด้วยการฝึกงานและแลกเปลี่ยนนักศึกษา") ซึ่งเป็นเครือข่ายนานาชาติของมหาวิทยาลัยชั้นนำในทวีปยุโรปและเอเชีย เพื่อแลกเปลี่ยนนักศึกษาและอาจารย์อาวุโส
ในปี ค.ศ. 2014 มีนักศึกษาชาวไทยศึกษาที่สถาบันเทคโนโลยีแห่งโตเกียว 133 คน นับเป็นอันดับสองสำหรับจำนวนนักศึกษาต่างชาติรองจากนักศีกษาชาวจีน

**ศิษย์เก่าที่มีชื่อเสียง**
 ฮิเดกิ ชิรากาวะ - ผู้ได้รับรางวัลโนเบล (สาขาเคมี ค.ศ. 2000)- นาโอโตะ คัง - นายกรัฐมนตรีคนที่ 94 ของประเทศญี่ปุ่น- ซาโตรุ อิวาตะ - ประธานกรรมการบริหารของนินเทนโด

**ศิษย์เก่าคนไทยที่มีชื่อเสียง**
 ดร.สุรพันธ์ เมฆนาวิน- ดร.สมเกียรติ ตั้งกิจวาณิชย์- ศาสตราจารย์ ดร.ธนารักษ์ ธีระมั่นคง- ดร.ไพรินทร์ ชูโชติถาวร

**อันดับมหาวิทยาลัย**
จากการจัดอันดับมหาวิทยาลัยของคอกโครัลลีไซมอนส์ประจำปี ค.ศ. 2021 ได้จัดลำดับให้สถาบันเทคโนโลยแห่งโตเกียวอยู่ในอันดับที่ 56 ของโลก อันดับที่ 20 ของทวีปเอเชีย และอันดับที่ 3 ของประเทศญี่ปุ่น

**อ้างอิง**

**แหล่งข้อมูลอื่น**
  สถาบันเทคโนโลยีแห่งโตเกียว-  สำนักงานสถาบันเทคโนโลยีแห่งโตเกียวประจำประเทศไทย date=2006-06-25 -  สมาคมนักเรียนไทยในสถาบันเทคโนโลยีแห่งโตเกียว 
*139.483333
โตเกียว
ตโเกียว,สถาบันเทคโนโลยี
หมวดหมู่:สถาบันอุดมศึกษาในประเทศญี่ปุ่น

สถาบันอุดมศึกษาในประเทศญี่ปุ่น
ญี่ปุ่น
หมวดหมู่:สถานศึกษาในประเทศญี่ปุ่น
อัญมณี

อัญมณี และ หินสีแบบต่าง ๆ
อัญมณี คือ มวลของแข็งที่ประกอบไปด้วยแร่ชนิดเดียวกัน หรือหลายชนิดรวมตัวกันอยู่ตามธรรมชาติ โดยจะประกอบขึ้นจาก สาร อินทรีย์ หรือ อนินทรีย์ก็ได้ เนื่องจากองค์ประกอบของเปลือกโลกส่วนใหญ่เป็นสารประกอบซิลิกอนไดออกไซด์  ดังนั้นเปลือกโลกส่วนใหญ่มักเป็นแร่ตระกูลซิลิเกต นอกจากนั้นยังมีแร่ตระกูลคาร์บอเนต เนื่องจากบรรยากาศโลกในอดีตส่วนใหญ่เป็นคาร์บอนไดออกไซด์ น้ำฝนได้ละลายคาร์บอนไดออกไซด์บนบรรยากาศลงมาสะสมบนพื้นดินและมหาสมุทร สิ่งมีชีวิตอาศัยคาร์บอนสร้างธาตุอาหารและร่างกาย แพลงตอนบางชนิดอาศัยซิลิกาสร้างเปลือก เมื่อตายลงทับถมกันเป็นตะกอน หินส่วนใหญ่บนเปลือกโลกจึงประกอบด้วยแร่ต่าง ๆ

**หินสีชนิดต่าง ๆ**
 อำพัน- อเมทริน- แอมะซอไนต์- อเมทิสต์- ไข่มุก- อาเกต- บลูเลซอาเกต- มอสอาเกต- อะเลกซานไดรต์

**ดูเพิ่ม**
 แร่รัตนชาติ
หมวดหมู่:วิทยาแร่
หมวดหมู่:แร่
หมวดหมู่:วัสดุ

หมวดหมู่:เครื่องประดับ
อเมทริน

อเมทริน (ametrine) เป็นแร่รัตนชาติที่มีสีม่วงปนเหลือง โดยมีส่วนผสมของควอตซ์ และเกิดจากการผสมของแอเมทิสต์ และซิทริน
เชื่อกันว่าอมิทรินพบครั้งแรกในทวีปยุโรป โดยเป็นของขวัญที่ราชินีสเปนได้รับ
อเมทริน (Ametrine) เป็นหินที่มีสีม่วงปนเหลือง เป็นหินที่ช่วยปรับสมดุลการโน้มน้าว ปรับตัวเข้าหากัน ขจัดความขัดแย้ง ปรับสมดุลชองจิตใจ ผู้อยู่รอบข้าง เสริมความเจริญรุ่งเรืองมั่งคั่ง เหมาะกับคนที่พักฟื้นจากการเจ็บป่วยหรืออุบัติเหตุ จะทำงานรวมกับจิตใจ ในการกระตุ้นให้ร่างกายแข็งแรง ช่วยให้รู้สึกผ่อนคลาย ชำระล้างพลังลบ และกำจัดความมีอคติช่วยเสริมสร้างความสมดุล และลบล้างความขัดแย้งระหว่างผู้คน นอกจากนั้น ยังเสริมสร้างความมั่งคั่งร่ำรวย ให้กับผู้สวมใส่ ช่วยให้ผู้ป่วยที่เจ็บไข้หรือได้รับอุบัติเหตุฟื้นตัวได้เร็วขึ้น โดยทำงานร่วมกับจิตใจ และกระตุ้นให้ร่างกายแข็งแรงขึ้น
 ด้านร่างกาย เหมาะกับผู้ที่อยู่ในระยะพักฟื้นจากการเจ็บป่วย หรือจากอุบัติเหตุ ต้องใช้เวลานาน กว่าร่างกายจะแข็งแรง และต้องใช้เวลาทำใจกับการที่สภาพร่างกายบอบช้ำ ไม่สามารถทำอะไรได้ อย่างที่เคยทำ อเมทริน จะทำงานร่วมกับจิตใจ ในการกระตุ้นให้ร่างกาย แข็งแรงเร็วขึ้น
 ด้านจิตใจ ขณะที่เกิดความขัดแย้งขึ้นในวงงาน หรืออยู่ในสถานที่ที่มีแต่ความวุ่นวายโกลาหล พบเจอแต่ผู้คนที่มีการแก่งแย่ง แข่งขันกันตลอดเวลา อเมทรินจะมีคุณสมบัติ ในการจัดการกับความขัดแย้ง ปรับสมดุลของจิตใจผู้คนรอบข้างให้เกิดความสามัคคี และยิ่งไปกว่านั้นคือ ส่งเสริมให้ผู้เป็นเจ้าของเจริญรุ่งเรือง มากมาย ด้วยทรัพย์สิน อีกด้วย
 วิธีใช้  นำมาวางไว้บนโต๊ะทำงาน หรือในบ้านที่ผู้คนมีการขัดแย้งกัน พกติดตัวไว้ ขณะเผชิญหน้ากับคนที่ไม่เข้าใจ วางไว้ข้างหมอน ขณะพักฟื้น จากการเจ็บป่วยอยู่ อเมทรินจะมีพลังในการประสานและโน้วน้ามและรักษา อย่างน่าอัศจรรย์
 จัดอยู่ในอัญมณีตระกูลควอตซ์ เป็นหินที่มีสีม่วงปนเหลือง- ช่วยปรับสมดุลของจิตใจ- การโน้มนาว ปรับตัวเข้าหากัน ขจัดความขัดแย้ง- เสริมความเจริญ มั่งคั่ง- เหมาะกับคนที่พักฟื้นจากการเจ็บป่วยหรืออุบัติเหตุ จะทำงานร่วมกับจิตใจ ในการกระตุ้นให้ร่างกายแข็งแรง
หมวดหมู่:อัญมณี
หมวดหมู่:รัตนชาติ
หมวดหมู่:แร่
แอมะซอไนต์

แอมะซอไนต์ คือ แร่ไมโครไคลน์ชนิดหนึ่ง ที่มีสีเขียว หรือฟ้าอมเขียว เป็นแร่ในกลุ่มเฟลด์สปาร์ บางครั้งใช้เป็นรัตนชาติ (มีความหมายเหมือนกับแอมะซอนสโตน : amazonstone) 

**ประวัติ**
คำว่า แอมะซอไนต์ มาจากชื่อของแม่น้ำแอมะซอน (แม่น้ำอะเมซอน) ในทวีปอเมริกาใต้นั่นเอง เพราะมีการพบแร่ดังกล่าวจากหินสีเขียวบางชนิด  แต่ยังไม่ปรากฏชัดว่าเฟลด์สปาร์สีเขียวนั้นปรากฏในแถวลุ่มน้ำอะเมซอนหรือไม่

**แหล่งที่พบ**
สามารถพบในประเทศมาดากัสการ์ รัสเซียและสหรัฐอเมริกา 

**ความเชื่อ**
ความเชื่อเกี่ยวกับแอมะซอไนต์ เป็นหินที่ช่วยให้กล้าแสดงออก ทางศิลปะ ดีสำหรับลำคอและเส้นประสาททั้งหลาย

**อ้างอิง**

**แหล่งข้อมูลอื่น**
 http://www.mindat.org/show.php?id=184 - http://webmineral.com/data/Microcline.shtml  
หมวดหมู่:รัตนชาติ
หมวดหมู่:แร่ซิลิเกต
เขี้ยวหนุมาน

เขี้ยวหนุมาน หรือ แอเมทิสต์ (amethyst) เป็นแร่ควอตซ์ชนิดหนึ่ง (SiO2) ที่มีสีม่วงอ่อน จนถึงเข้ม เรียกอีกอย่างว่า "พลอยม่วง ดอกตะแบก" นิยมใช้เป็นเครื่องประดับ

**ความเชื่อ**
 ความเชื่อของเขี้ยวหนุมานเชื่อกันว่าสร้างความยุติธรรมขึ้นในใจ และสยบอารมณ์โกรธได้- ชาวกรีกโบราณเชื่อว่าเขี้ยวหนุมานช่วยไม่ทำให้มึนเมาขณะดื่มเหล้าองุ่นได้

**แหล่งข้อมูล**
เขี้ยวหนุมาน
หมวดหมู่:อัญมณี
หมวดหมู่:แร่
หมวดหมู่:รัตนชาติ
ไข่มุก

ไข่มุก เป็นอัญมณี มีสีขาว เงินยวง ชมพูและสีทอง โดยนำมาจากสัตว์จำพวกหอยนางรม หรือหอยสองฝา​ชนิดต่าง​ ๆ อาจจะนับได้ว่าเป็นอัญมณีชนิดเดียวในโลกที่เกิดมาจากสัตว์ ไข่มุกสามารถนำมาทำเป็นเครื่องประดับ หรือนำมาบดในการใช้เป็นเครื่องสำอาง
ความเชื่อของไข่มุก เป็นอัญมณีแห่งสายน้ำ เสริมสง่าราศีให้กับเพศหญิงก่อให้เกิดความนุ่มนวล อ่อนหวาน แก้ปัญหาทางด้านอารมณ์
ในปัจจุบันนี้ ประเทศจีน ถือได้ว่าเป็นประเทศที่ติดอันดับต้น ๆ ของการส่งไข่มุกออกสู่ตลาดโลก ไข่มุกที่คุณภาพดีนั้น ควรมีอายุการเลี้ยงอยู่ที่ 8 เดือน ถึง 2 ปี ยิ่งเลี้ยงไว้ได้นาน ความสวยงามแวววาวยิ่งมีมากขึ้น แต่ส่วนมากที่พบในตลาดไข่มุกนั้น จะมีอายุการเลี้ยงอยู่ที่ 2-5 ปี แต่ทั้งนี้ทั้งนั้น ขึ้นอยู่กับสภาพแวดล้อมด้วย เช่น มลภาวะทางน้ำ อุณหภูมิ และความอุดมสมบูรณ์ของทะเล

** ดูเพิ่ม**
 ไข่มุกเลี้ยง

**แหล่งข้อมูล**
  ไข่มุก date=2013-05-24 - ไข่มุก
หมวดหมู่:อัญมณี
โมรา

โมรา หรือ อาเกต (agate) (SiO2) เป็นอัญมณีที่มี หลายสี ที่นิยม คือ ฟ้าอมเทาลายขาว หรือฟ้าในเนื้อหิน ในทางอุตสาหกรรมใช้สำหรับตกแต่งทำเป็นเครื่องประดับเนื่องจากคุณสมบัติของหินที่ต้านทานกรด และมีความแข็งสูง
ความเชื่อของหินนี้เป็นเหมือนเครื่องรางของขลังตั้งแต่โบราณ ชาวอียิปต์ ถือว่า ช่วยป้องกันภยันตรายให้เจ้าของ และเป็นตัว แทน ทรัพย์สิน เพิ่ม ความมั่งคั่ง 

**บลูเลซอาเกต**
บลูเลซอาเกต (blue lace agate) เป็นอัญมณีในกลุ่มอาเกตชนิดหนึ่ง มีสีฟ้าอมเทา มีลายขาว เชื่อว่าบลูเลซอาเกต ช่วยให้อารมณ์ให้สงบ

**อ้างอิง**

**แหล่งข้อมูลอื่น**
โมรา
หมวดหมู่:แร่
หมวดหมู่:อัญมณี
อะเลกซานไดรต์

อะเลกซานไดรต์ (alexandrite) เป็นหินตระกูลเดียวกับ คริโซเบริล (chrysoberyl) แต่งตั้งตามชื่อ พระเจ้าอเล็กซานเดอร์ที่ 2 แห่งรัสเซีย เพราะค้นพบในสมัยนั้น สามารถเปลี่ยนสีได้ ขึ้นกับแสงที่ ตกกระทบ มาถูก เรียกอีกอย่าง หนึ่งว่า 'เจ้าสามสี' คือ มีสีเขียวอมน้ำตาล ตอนกลางวัน แต่สามารถ เปลี่ยนเป็น สีแดงอมม่วงได้ เมื่อได้รับแสงไฟฟ้า และเป็นสีแดง เมื่อได้รับแสงแดด 

**ความเชื่อ**
ความเชื่อของหินนี้ ช่วยกระตุ้นพลังงาน เพิ่มความมีชีวิตชีวาและเพิ่มความรัก ความเมตตาภายในจิตใจ

**แหล่งข้อมูลอื่น**
ในปี พ.ศ. 2518 การสังเคราะห์หินเทียมประสบความสำเร็จ
หมวดหมู่:รัตนชาติ
มอสอาเกต

มอสอาเกต
มอสอาเกต (Moss agate} เป็นหินอาเกตที่มีสีเขียวที่สีคล้ายหญ้ามอส หรือเหมือนสิ่งแปลกปลอมอยู่ในแร่คริสตัล พบมากในประเทศจีน รัสเซีย และ รัฐโคโลราโด
หมวดหมู่:อัญมณี
หมวดหมู่:แร่
สถาบันสหสวรรษ

สถาบันสหสวรรษเป็นสถาบันวิชาการ ดำเนินการโดย ดร.วุฒิพงษ์ เพรียบจริยวัฒน์ มีหน้าที่ให้ความรู้กับประชาชนเกี่ยวกับเหตุบ้านการเมือง และการดำเนินนโยบายสาธารณะ โดยมีเป้าหมายสนับสนุนระบอบประชาธิปไตย และความถูกต้องชอบธรรมในสังคมไทย  โดยมีกิจกรรมที่ทำเป็นประจำคือการจัดการเสวนาในเรื่องต่าง ๆ ที่มีหัวข้อเกี่ยวกับการพัฒนาบ้านเมือง ที่จุฬาลงกรณ์มหาวิทยาลัย ซึ่งมี ดร.วุฒิพงษ์ เพรียบจริยวัฒน์ เป็นผู้ดำเนินรายการ
สถาบันสหสวรรษ ตั้งอยู่เลขที่ 5/196 หมู่บ้านกลางเมือง-มอนติคาร์โล ถ.เทศบาลสงเคราะห์ แขวงลาดยาว เขตจตุจักร กรุงเทพมหานคร 10900
โทรศัพท์ 02-196-2088 โทรสาร 02-196-2089

**ดูเพิ่ม**
 ดร. วุฒิพงษ์ เพรียบจริยวัฒน์

**แหล่งข้อมูลอื่น**
  เว็บไซต์ สถาบันสหสวรรษ date=2007-09-27 
หมวดหมู่:การเมืองภาคประชาชน
การครอบครองปรปักษ์

การครอบครองปรปักษ์ (adverse possession หรือ hostile possession) คือ การครอบครองทรัพย์สินของผู้อื่นไว้โดยความสงบและโดยเปิดเผยด้วยเจตนาเป็นเจ้าของ บุคคลผู้ครอบครองปรปักษ์ตามกฎหมายไทย ถ้าเป็นอสังหาริมทรัพย์ได้ครอบครองติดต่อกันเป็นเวลา 10 ปี ถ้าเป็นสังหาริมทรัพย์ได้ครอบครองติดต่อกันเป็นเวลา 5 ปี บุคคลนั้นได้กรรมสิทธิ์ในทรัพย์สินนั้น
หมวดหมู่:กฎหมายทรัพย์สิน
ดนตรีตะวันตก

ดนตรีตะวันตก (western music หรือ occidental music) หรือ ดนตรีสากล หมายถึง ดนตรี เครื่องดนตรี และแนวดนตรีที่นิยมแพร่หลายไปทั่วโลก เป็นที่แพร่หลายจนเป็นมาตรฐานเดียวกัน ดนตรีตะวันตกมีที่มาจากเพลงศาสนา ต่อมาชาวยุโรปได้มีการบันทึกทำนองเพลงที่เป็นแบบแผนเดียวกันโดยใช้สัญลักษณะที่เรียกว่า "โน้ตสากล" และใช้กับเครื่องดนตรีสากลที่ได้รับการพัฒนาอย่างต่อเนื่องจนเป็นที่ยอมรับอย่างกว้างขวางในปัจจุบัน ดนตรีสากลมักจะหมายถึงดนตรีของฝั่งยุโรปและอเมริกามากกว่าดนตรีตะวันออก (oriental music) ของฝั่งเอเชีย

**ดูเพิ่ม**
 ดนตรี- ดนตรีไทย- ทฤษฎีดนตรี- แนวเพลง- อุตสาหกรรมดนตรี

**อ้างอิง**
หมวดหมู่:ดนตรี
มะเขือเทศ

มะเขือเทศ (Lycopersicon esculentum Mill.) เป็นพืชชนิดหนึ่งในตระกูลผลมีเนื้อหลายเมล็ด อุดมไปด้วยคุณค่าทางอาหาร มะเขือเทศขนาดปานกลางจะมีปริมาณ วิตามินซี ครึ่งหนึ่งของ ส้มโอ ทั้งผล มะเขือเทศผลหนึ่งจะมี วิตามินเอ ราว 1 ใน 3 ของวิตามินเอที่ร่างกายต้องการในหนึ่งวัน นอกจากนี้มะเขือเทศยังมี โพแทสเซียม ฟอสฟอรัส แมกนีเซียม และแร่ธาตุอื่น ๆ อีกหลายชนิด

**ลักษณะ**
มะเขือเทศเป็นพืชล้มลุกอายุเพียง 1 ปี ลำต้นตั้งตรง มีลักษณะเป็นพุ่ม มีขนอ่อน ๆ ปกคลุม ใบเป็นใบประกอบ ออกสลับกัน ใบย่อยมีขนาดไม่เท่ากัน บางใบเล็กรียาว บางใบกลมใหญ่ ปลายใบแหลม ขอบใบเป็นหยักลึกคล้ายฟันเลื่อยมีขนอ่อน ๆ ออกดอกเป็นช่อหรือดอกเดี่ยว บริเวณซอกใบ ดอกมีสีเหลือง มีกลีบเลี้ยงสีเขียวประมาณ 5-6 กลีบ ผลเป็นผลเดี่ยว มีขนาดรูปร่างและสีต่างกัน ซึ่งมีขนาดเล็กประมาณ 3 เซนติเมตร จนถึงใหญ่ประมาณ 10 เซนติเมตร รูปร่างมีทั้งกลม กลมแบน หรือกลมรี ผิวนอกกลีบเป็นมัน ผลดิบมีสีเขียว หรือเขียวอมเทา เมื่อสุกจะมีสีเหลือง สีส้ม หรือสีแดง เนื้อภายในฉ่ำด้วยน้ำมีรสเปรี้ยว มีเมล็ดเป็นจำนวนมาก มะเขือเทศมีหลายพันธุ์ เช่น พันธุ์สีดา พันธุ์โรมาเรดเพียร์ เป็นต้น  
ชื่ออื่น : มะเขือเทศ (ทั่วไป) บะเขือส้ม (ภาคเหนือ/ภาคอีสาน) เขือส้ม/เขือเทศ(ภาคใต้).

**ประโยชน์**
 มะเขือเทศมีสารที่สามารถยับยั้งการเจริญเติบโตของเชื้อรา ดังนั้นจึงใช้เป็นยารักษาโรคที่เกี่ยวกับปากที่เกิดจากเชื้อราได้- มะเขือเทศมีสารแอนตี้ออกซิแดนท์ คือ ไลโคปีน ที่มีคุณสมบัติสามารถลดการเกิดมะเร็งลำไส้ และมะเร็งต่อมลูกหมาก นอกจากนี้มะเขือเทศยังมี บีตา-แคโรทีน และ ฟอสฟอรัส มาก- ในผลมะเขือเทศมีสารจำพวก แคโรทีนอยด์ ชื่อไลโคพีน ซึ่งเป็นสารสีแดง และวิตามินหลายชนิด เช่น วิตามินซี 1 วิตามินพี 2 วิตามินเอ โดยเฉพาะวิตามินดีและวิตามินซี มีในปริมาณสูง มีกรดมาลิก กรดซิตริก ซึ่งให้รสเปรี้ยว และมีกลูตาเมตซึ่งเป็นกรดอะมิโนที่ช่วยเพิ่มรสชาติให้อาหาร นอกจากนี้ยังประกอบด้วยสารบีตา-แคโรทีน และแร่ธาตุหลายชนิด เช่น แคลเซียม ฟอสฟอรัส และเหล็ก เป็นต้น- มะเขือเทศมีสรรพคุณทางยาค่อนข้างสูง เพราะมะเขือเทศมี พี (citrin) ซึ่งจะช่วยป้องกันการแข็งตัวของหลอดเลือด มะเขือเทศยังมีฤทธิ์ขับปัสสาวะจึงสามารถแก้อาการความดันโลหิตสูง มะเขือเทศมีวิตามินเอจึงสามารถรักษาโรคตาได้ ที่สำคัญอีกอย่างหนึ่งคือมีวิตามินซีมากทำให้สามารถป้องกันและรักษาโรคลักปิดลักเปิด ช่วยระบบการย่อยและช่วยการขับถ่ายอุจจาระอีกด้วย- ช่วยบำรุงผิวลดริ้วรอย ผิวพรรณไม่แห้งกร้าน ระบบการหมุนเวียนเลือดดีขึ้น และยังสามารถต้านมะเร็งได้ด้วย- ซอสมะเขือเทศสามารถนำมาใช้หมักผมได้ โดยจะช่วยป้องกันการเปลี่ยนไปของสีผมอันเนื่องมาจากการว่ายในน้ำในสระที่มีคลอรีน และยังนำมาใช้ขัดเครื่องประดับเงินชิ้นให้เงางามได้เหมือนเดิม

**อ้างอิง**
 หนังสืออาหารเป็นยา ทางเลือกที่ไม่ต้องใช้ยาdate=พฤศจิกายน 2565- หนังสือผักพื้นบ้าน: อาหารที่ไม่ควรมองข้ามdate=พฤศจิกายน 2565- date=2019-05-25

หมวดหมู่:สกุลมะเขือ
หมวดหมู่:ผัก
บาเกียว

บาเกียว (Baguio) เป็นเมืองในจังหวัดเบงเกต ประเทศฟิลิปปินส์ ตั้งอยู่ทางทิศตะวันตกเฉียงเหนือของเกาะลูซอน ห่างจากกรุงมะนิลาไปทางทิศเหนือราว 210 กิโลเมตร เมืองตั้งอยู่บนพื้นที่สูงจากระดับทะเลปานกลาง 1,372 เมตร จึงมีอากาศค่อนข้างเย็น เหมาะสำหรับเป็นที่พักตากอากาศในฤดูร้อน
จากการสำรวจประชากรในปี ค.ศ. 2007 เมืองบาเกียวมีประชากรราว 301,926 คน

**อ้างอิง**
หมวดหมู่:เมืองในเขตบริหารคอร์ดิลเยรา
หมวดหมู่:จังหวัดเบงเก็ต
หมวดหมู่:ประเทศในเครือจักรภพ

สำหรับข้อมูลเพิ่มเติมของประเทศในเครือจักรภพ ดูบทความหลัก สมาชิกเครือจักรภพเรียงตามรายชื่อและเครือจักรภพ
หมวดหมู่:เครือจักรภพแห่งประชาชาติ
หมวดหมู่:รัฐสมาชิกแบ่งตามองค์กร
มิกิ ฟูจิโมโตะ

มิกิ ฟูจิโมโตะ (Fujimoto Miki, เกิดวันที่ 26 กุมภาพันธ์ ค.ศ. 1985) เป็นนักร้องหญิงชาวญี่ปุ่น เธอเป็นอดีตศิลปินเดี่ยวของเฮลโล! โปรเจกต์และเป็นอดีตสมาชิกรุ่นที่ 6 ของมอร์นิงมูซูเมะ

**ประวัติการทำงาน**

**ศิลปินเดี่ยว: ค.ศ. 2001 - ค.ศ. 2003**
ในปี ค.ศ. 1999 ฟูจิโมโตะเคยเข้าร่วมโครงการ "อเว็กซ์ดรีม 2000" แต่เธอตกรอบ และหลังจากนั้นต่อมาในปี ค.ศ. 2000 เธอได้เข้าร่วมโครงการ "มอร์นิงมูซูเมะ สึอิกะออดิชัน ครั้งที่ 3" เพื่อที่จะเป็นหนึ่งในสมาชิกรุ่นที่ 4 ของมอร์นิงมูซูเมะ สุดท้ายเธอได้ตกรอบในรอบชิงชนะเลิศ
ในข่วงปลายปี ค.ศ. 2001 ฟูจิโมโตะได้ปรากฏตัวครั้งแรกอย่างเป็นทางการในฐานะศิลปินเดี่ยวของค่ายเฮลโล! โปรเจกต์ หลังจากที่เธอได้รับการฝึกในค่าย และในปี ค.ศ. 2002 เธอได้มีผลงานซิงเกิลและอัลบั้มจนถึงช่วงปี ค.ศ. 2003

**มอร์นิงมูซูเมะ : ค.ศ. 2003 – 2007**
วันที่ 7 มกราคม ค.ศ. 2003 ฟูจิโมโตะได้ประกาศเข้าร่วมมอร์นิงมูซูเมะในฐานะสมาชิกรุ่นที่ 6 อย่างเป็นทางการ และหลังจากนั้นสึงกุก็ได้ดึงตัวเธอเข้าร่วมมอร์นิงมูซูเมะพร้อมกับ เอริ คาเม, ซายูมิ มิจิชิเงะ และเรนะ ทานากะ ซึ่งทั้ง 3 คนได้ผ่านการคัดเลือกจากโครงการ "เลิฟออดิชัน 2002"
วันที่ 7 พฤษภาคม ค.ศ. 2007 หลังจากที่ฮิโตมิ โยชิซาวะ ได้สำเร็จการศึกษาจากมอร์นิงมูซูเมะ ฟูจิโมโตะได้เป็นหัวหน้าวงเป็นคนถัดมา
วันที่ 1 มิถุนายนปีเดียวกัน ฟูจิโมโตะได้ถูกปลดจากมอร์นิงมูซูเมะอย่างกระทันหัน หลังจากที่เป็นหัวหน้าวงของมอร์นิงมูซูเมะเพียง 25 วัน เนื่องจากเธอตกเป็นข่าวฉาวกับนักแสดงตลกหนุ่ม "โทโมฮารุ โชจิ" และวันต่อมา ไอ ทากาฮาชิได้รับตำแหน่งหัวหน้าวงแทนฟูจิโมโตะหลังจากเกิดเหตุการณ์ครั้งนั้น

**ชีวิตส่วนตัว**
ฟูจิโมโตะกับ "โทโมฮารุ โชจิ" ได้ตกเป็นข่าวฉาวในนิตยสารฟรายเดย์ (FRIDAY) ในปี ค.ศ. 2007 ต่อมาวันที่ 3 กรกฎาคม ค.ศ. 2009 เธอและโชจิได้เข้าพิธีสมรสอย่างเป็นทางการ และทั้งคู่ได้มีบุตรและธิดารวมเป็น 3 คน บุตร 1 คน และ ธิดา 2 คน

**ผลงาน**

**อัลบั้มเพลง**

**เพลงซิงเกิล**

**วิดีโอ**

**สมุดรวมภาพถ่าย**
หน้าปกสมุดรวมภาพถ่ายชุด "เกอร์"

**ภาพยนตร์**

**ละครโทรทัศน์**

**ภาพยนตร์โฆษณา**
 เอซากิกูลิโกะ: พานัปปุ ฟรุทส์

**อ้างอิง**

**ดูเพิ่ม**
 เฮลโล! โปรเจกต์- มอร์นิงมุซุเมะ- โกมัตโต- คันทรีมุซุเมะ- แกม- มอร์นิงมุซุเมะ โอโตเมะกูมิ- โอโดรุ 11 - 11 วอเตอร์ - เอช.พี. ออลสตาร์ส- เซ็กซี โอโตนาจัง

**แหล่งข้อมูลอื่น**
  old/official Hello! Project profile-   J.P ROOM Inc official site-   Miki Fujimoto Official Blog- name=Miki Fujimoto-  Hello! Project Statsfix-attempted=yes -  Yankinuki Mikitei company website-  Miki Fujimoto's YouTube channel
หมวดหมู่:นักร้องหญิงญี่ปุ่น
หมวดหมู่:มอร์นิงมูซูเมะ
หมวดหมู่:อดีตสมาชิกของมอร์นิงมูซูเมะ
หมวดหมู่:บุคคลจากกิ่งจังหวัดโซราจิ
หมวดหมู่:นักแสดงหญิงชาวญี่ปุ่น
อักษรคุชราต

อักษรคุชราต พัฒนามาจากอักษรเทวนาครี เพื่อใช้เขียนภาษาคุชราต เอกสารเก่าสุดพบเมื่อ พ.ศ. 2135 และเอกสารพิมพ์เก่าสุด พบเมื่อ พ.ศ. 2340  กระทั่งคริสต์ศตวรรษที่ 19 อักษรคุชราต ใช้ในการเขียนจดหมายและบันทึกเป็นส่วนใหญ่ ส่วนอักษรเทวนาครีใช้ในวรรณคดีและงานทางวิชาการ ใช้เขียนภาษาคุชราตและภาษากัจฉิ (Kachchi) ในประเทศอินเดีย

**พยัญชนะ**

**สระ**

**ตัวเลข**
૦ = 0, ૧ = 1, ૨ = 2, ૩  = 3, ૪ = 4, ૫ = 5, ૬ = 6, ૭ = 7, ૮ = 8, ૯ = 9

**เครื่องหมายพิเศษ**
ૐ = โอม

**อักษรคุชราตในคอมพิวเตอร์**
สำหรับผู้ใช้วินโดวส์เอ็กซ์พี (Window XP) สามารถอ่านอักษรคุชราต หรือพิมพ์ข้อความสั้นๆด้วยโปรแกรม Character Map ฟอนต์ shruti

**อ้างอิง**
  อักษรคุชราต-Omniglot 

**บรรณานุกรม**
.
*.
*.
*.
*.
*.

**แหล่งข้อมูลอื่น**
  TDIL date=2015-03-23 : Ministry of Communication & Information Technology, India-  Gujarati/Sanskrit alphabet with an extensive list of conjuncts-  Gujarati Wiktionary-  Gujarati Editor-  Send email in Gujarati script (No fonts required)-  Online Gujarati Type Pad with Gujarati Spell Checker
คุชราต
ค
หมวดหมู่:อักษรในตระกูลอักษรพราหมี
ราชบัณฑิต

ราชบัณฑิต คือ "นักปราชญ์หลวง" ที่เป็นสมาชิกขององค์การวิทยาการของรัฐคือ ราชบัณฑิตยสภาโดยต้องเป็นผู้ที่มีเกียรติประวัติดีงาม ได้รับการยอมรับและการยกย่องจากผู้รู้ในศาสตร์สาขาเดียวแห่งตนและจากคนทั่วไป มีสัญชาติไทย อายุไม่ต่ำกว่า 35 ปี ได้รับการคัดเลือกจากสภาราชบัณฑิตว่าเป็นผู้รู้ในสาขาวิชาใดสาขาหนึ่งที่มีกำหนดไว้ในราชบัณฑิตยสถาน เมื่อได้รับการคัดเลือกแล้ว พระบาทสมเด็จพระเจ้าอยู่หัวจึงจะทรงพระกรุณาโปรดเกล้าฯ แต่งตั้งเป็นราชบัณฑิตและจะได้รับค่าสมนาคุณเป็นรายเดือน

**หน้าที่ของราชบัณฑิต**
ราชบัณฑิตมีหน้าที่ค้นคว้าและบำรุงสรรพวิชาการให้เป็นคุณประโยชน์ต่อประเทศชาติ แลกเปลี่ยนความรู้กับองค์กรอื่นๆ เป็นที่ปรึกษาของรัฐ งานหลักที่สำคัญเป็นที่รู้จักแพร่หลายคือการแต่งหนังสือตำราประเภทอ้างอิงและหลักเกณฑ์ในวิทยาการสาขาต่างๆ รวมทั้งการสร้างแหล่งรวบรวมความรู้ในหลายสาขาวิชา ในชื่อ "คลังความรู้" เพื่อเผยแพร่แก่ประชาชนทั่วไป
ผู้เข้าข่ายได้รับการคัดเลือกเป็นราชบัณฑิตจะต้องเป็นภาคีสมาชิกของราชบัณฑิตยสภามาเป็นระยะเวลาหนึ่งไม่น้อยกว่า 1 ปีและได้แสดงผลงานการค้นคว้าวิจัยหรือส่งเสริมความก้าวหน้าในวิทยาการสาขาตนเป็นที่ประจักษ์อย่างสม่ำเสมอจึงจะได้รับการเสนอชื่อจากที่ประชุมของสำนักตน ให้สภาราชบัณฑิตเห็นชอบ
ราชบัณฑิตจะอยู่ในตำแหน่งไปจนเสียชีวิตหรือลาออกหรือที่ประชุมสภาราชบัณฑิตเห็นควรให้พ้นจากตำแหน่งเพราะเหตุกระทำความเสื่อมเสียร้ายแรง
ปัจจบันราชบัณฑิตยสถานมีราชบัณฑิตในสาขาวิชาต่างๆ รวม 110 คน

**ราชบัณฑิตในประเทศอื่น**
คำว่า "ราช-" นำหน้าหมายถึงความเกี่ยวข้องกับพระมหากษัตริย์ ราชบัณฑิตจึงหมายเฉพาะของประเทศที่มีพระมหากษัตริย์เป็นองค์ประมุข องค์การวิทยาการของราชอาณาจักรที่อาจนับว่าเก่าแก่ที่สุดของโลกได้แก่ "ราชสมาคมแห่งลอนดอน" (Royal Society of London) ก่อตั้งเมื่อ พ.ศ. 2205 "เพื่อยกระดับความรู้ด้านธรรมชาติ" โดยบรมราชานุญาตของสมเด็จพระเจ้าชาร์ลส์ที่ 2 แห่งอังกฤษ (ตรงกับรัชสมัยสมเด็จพระนารายณ์มหาราช) จำกัดสมาชิกเฉพาะสาขาด้านวิทยาศาสตร์และคณิตศาสตร์ แรกเริ่มมีสมาชิก 150 คนในจำนวนนี้ได้รับเลือกในปีถัดมาให้เป็น "Fellows" ที่อาจเรียกได้ว่า "ราชบัณฑิต" 10 คน ไอแซก นิวตันนับเป็นสมาชิกลำดับที่ 15 ที่ได้รับเลือก ในเวลา 9 ปีต่อมา  ในช่วงเวลา 336 ปี (พ.ศ. 2206-2542) ราชสมาคมแห่งลอนดอนมีผู้ได้รับเลือกเป็นราชบัณฑิต 381 คน  หรือเฉลี่ยปีละ 1.134 คน 
ข้อแตกต่างระหว่างราชสมาคมแห่งลอนดอน และราชบัณฑิตยสภาได้แก่การเน้นสาขาวิทยาการ ราชสมาคมแห่งลอนดอนจำกัดสมาชิกเฉพาะด้านวิทยาศาสตร์และเทคโนโลยี ในขณะที่ราชบัณฑิตยสภาของประเทศไทยเป็นสถาบันสหวิทยาการ

**อ้างอิง**

**ดูเพิ่ม**
 ราชบัณฑิตยสภา

**แหล่งข้อมูลอื่น**
  เว็บไซต์ราชบัณฑิตยสถาน date=2007-08-10 -  รายชื่อราชบัณฑิตที่อยู่ในตำแหน่งfix-attempted=yes -  "คลังความรู้" จากราชบัณฑิต date=2007-10-28 -  เว็บไซต์ราชสมาคมแห่งลอนดอน  date=2005-06-04 
หมวดหมู่:ความรู้
หมวดหมู่:ราชบัณฑิต
วังบูรพาภิรมย์

วังบูรพาภิรมย์ เป็นวังที่พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างขึ้นพระราชทาน สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช พระเจ้าลูกยาเธอพระองค์สุดท้องในสมเด็จพระเทพศิรินทราบรมราชินี เมื่อ พ.ศ. 2418
พื้นที่บริเวณนี้เป็นวังเก่ามาแต่ต้นกรุงรัตนโกสินทร์ เจ้านายที่เคยประทับที่นี่ล้วนเป็นพระบรมวงศ์ชั้นผู้ใหญ่ที่ได้รับมอบหมายให้มารักษาพระนครด้านทิศตะวันออก ได้แก่ สมเด็จพระเจ้าบรมวงศ์เธอ กรมพระยาเดชาดิศร, พระเจ้าบรมวงศ์เธอ กรมหมื่นนรินทรพิทักษ์, พระสัมพันธวงศ์เธอ กรมหมื่นนเรนทรบริรักษ์,  พระเจ้าบรมวงศ์เธอ กรมหมื่นภูบาลบริรักษ์ และพระสัมพันธวงศ์เธอ กรมหมื่นนรินทรเทพ เมื่อมีการสร้างวังใหม่ในรัชกาลที่ 5 จึงได้รับพระราชทานนามซึ่งหมายถึง  "วังที่อยู่ทางทิศตะวันออก" คือ วังบูรพาภิรมย์ หรือ วังบูรพา
วังบูรพาภิรมย์ได้รับการออกแบบโดยนายโจอาคีโน กรัสซี (Gioachino Grassi) สถาปนิกชาวอิตาลี-ออสเตรีย เป็นสถาปัตยกรรมผสมผสานแนวอาณานิคม สร้างเป็นพระตำหนักใหญ่สูง 2 ชั้น ประกอบด้วยอาคาร 3 หลัง เนื้อที่กว้างขวางตั้งแต่ริมถนนตรงป้อมมหาไชยจนถึงสะพานเหล็ก ใช้เวลาสร้าง 6 ปี ตั้งแต่เริ่มวางศิลาฤกษ์เมื่อวันแรม 4 ค่ำ เดือน 4 ปีกุนสัปตศก จุลศักราช 1237 ตรงกับวันที่ 19 มีนาคม พ.ศ 2418
เมื่อสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จมาประทับ ณ วังนี้แล้ว โปรดให้จัดงานเลี้ยงสังสรรค์อยู่เสมอ  พระบาทสมเด็จพระจุลจอมเกล้าเจ้าอยู่หัวก็เสด็จพระราชดำเนินมางานเต้นรำที่นี่อยู่เสมอ นอกจากนี้ วังนี้ยังเคยใช้เป็นที่รับรองรพินทรนาถ ฐากูร ปราชญ์ชาวอินเดีย เมื่อครั้งมาบรรยายในประเทศไทย
หลังจากสมเด็จพระราชปิตุลา บรมพงศาภิมุข กรมพระยาภาณุพันธุวงศ์วรเดช เสด็จทิวงคตในปี พ.ศ. 2471 วังนี้ก็ซบเซาลง ทายาทของท่านให้เช่าเป็นที่ตั้งโรงเรียนสตรีภานุทัต ในช่วงสงครามโลกครั้งที่ 2 และหลังสงครามสงบลง ก็ใช้เป็นอาคารเรียนของโรงเรียนพณิชยการพระนคร
เมื่อ พ.ศ. 2495  ทายาทราชสกุลภาณุพันธุ์ได้ขายวังบูรพาให้เอกชน คือนายโอสถ โกศิน ในราคา 12 ล้าน 2 หมื่นบาท  มีการรื้อวังออก เพื่อสร้างเป็นศูนย์การค้าและโรงภาพยนตร์สามแห่ง คือโรงภาพยนตร์คิงส์ โรงภาพยนตร์ควีนส์ และโรงภาพยนตร์แกรนด์ ทำพิธีเปิดเมื่อวันที่ 30 มกราคม พ.ศ. 2497 เมื่อรวมกับตลาดมิ่งเมือง (ปัจจุบันคือศูนย์การค้าดิโอลด์สยามพลาซ่า) และโรงภาพยนตร์อีกแห่งหนึ่งคือ ศาลาเฉลิมกรุง ซึ่งสร้างขึ้นเพื่อเฉลิมฉลองกรุงรัตนโกสินทร์ครบ 150 ปี ในปี พ.ศ. 2475 จึงนับว่าย่านนี้เป็นย่านการค้าที่ใหญ่ที่สุดในสมัยนั้น
ในช่วง พ.ศ. 2499–2500 ย่านนี้ได้กลายเป็นแหล่งชุมนุมของวัยรุ่นหนุ่มสาวทันสมัย เรียกว่าเป็น โก๋หลังวัง ซึ่งหมายถึงวังบูรพานั่นเอง ทุกวันนี้ศูนย์การค้าและโรงภาพยนตร์เหล่านั้นล้วนเลิกกิจการไปหมดแล้ว แต่ย่านดังกล่าวก็ยังคงเป็นที่รู้จักกันในชื่อ วังบูรพา

**สิงโตวังบูรพา**
ด้านหน้าวังบูรพาภิรมย์ มีรูปปั้นสิงโตสีน้ำตาลแดงขนาดใหญ่อยู่คู่หนึ่ง เมื่อมีการรื้อวัง ได้มีการย้ายสิงโตคู่นี้ไปอยู่ที่วังพระวรวงศ์เธอ พระองค์เจ้านรเศรษฐสุริยลักษณ์ เมื่อพระองค์เจ้านรเศรษฐ์สิ้นพระชนม์ ก็ได้ย้ายสิงโตไปตั้งอยู่หน้าพระที่นั่งศิวโมกขพิมาน ในพิพิธภัณฑสถานแห่งชาติ ปัจจุบันย้ายไปอยู่หน้าตึกกองบัญชาการกองทัพบก ถนนราชดำเนินนอก

**อ้างอิง**
  จากพาหุรัดถึงตลาดมิ่งเมือง  วารสารเมืองโบราณ date=2011-10-01 -  วังบูรพา ตอนที่ 1-  วังบูรพา ตอนที่ 2- คุณหญิงมณี สิริวรสาร, ชีวิตเหมือนฝัน, 2531, 2533- โอสถ โกศิน, เมื่อหัวใจผมเต้นครบ 2,270,592,000 ครั้ง, 2516

**แหล่งข้อมูลอื่น**
บูรพาภิรมย์
หมวดหมู่:สิ่งก่อสร้างในเขตพระนคร
หมวดหมู่:อดีตที่ประทับของพระมหากษัตริย์ในกรุงเทพมหานคร
นักเต้นประกอบ

นักเต้นประกอบ แสดงให้กับมาร์ค วิลส์
นักเต้นประกอบ คือนักเต้นหรือกลุ่มของนักเต้นที่เต้นรำพร้อมกับศิลปิน หรือเต้นรำเป็นฉากหลังในการแสดงทางดนตรีอย่างคอนเสิร์ตหรือมิวสิกวิดีโอ การเคลื่อนไหวของนักเต้นประกอบมักจะมีการจัดท่าเต้นให้สมมาตรกับศิลปินหรือเต้นพร้อมกันทั้งหมดโดยเข้ากับจังหวะของดนตรี ศิลปินนักร้องบางท่านเคยทำงานเป็นนักเต้นประกอบมาก่อนที่จะได้เป็นนักร้องในปัจจุบัน

**หมู่บ้านหางเครื่อง**
ในวงการเพลงลูกทุ่งของไทย นักเต้นประกอบมักเรียกกันว่า หางเครื่อง โดยส่วนมากเป็นผู้หญิง ใส่ชุดสวยงามตระการตา และเต้นเป็นกลุ่มตั้งแต่สองถึงยี่สิบคน  ตำบลบางเสร่ในอดีตนั้นเป็นที่กล่าวขานถึงความโด่งดังของ " หมู่บ้านหางเครื่อง " 
ซึ่งเป็นหางเครื่องพื้นบ้าน ซึ่งนักเต้นหรือหางเครื่องภายในวงส่วนใหญ่ล้วนแล้วแต่เป็นลูกหลานของชาวบ้านตำบลบางเสร่ จุดเด่นของหางเครื่องบางเสร่อยู่ที่ท่วงท่าการเต้นที่สวยงามและพร้อมเพรียงเป็นเอกลักษณ์   และที่สำคัญไม่ออกในแนวทางการเต้นที่ส่อในทางลามกอนาจาร แต่ในปัจจุบันวิถีชีวิตเปลี่ยนไปและเริ่มมีการรับเอาวัฒนธรรมของต่างชาติในงานแสดงต่าง ๆ หันไปใช้นักเต้นที่นิยมนุ่งน้อยห่มน้อย และท่าเต้นที่ส่อไปในทางลามกอนาจาร ทำให้หางเครื่องบางเสร่ที่ยังคงความเป็นเอกลักษณ์เดิม ๆ ไว้แทบจะหมดสิ้นไป    

**แหล่งข้อมูลอื่น**
  กำเนิดหางเครื่องลูกทุ่งไทย date=2007-10-12 -  ลูกทุ่ง หมอลำ ดอตคอม
หมวดหมู่:การเต้นรำ
หมวดหมู่:อาชีพ
หมวดหมู่:ดนตรี
วิกิซอร์ซ

วิกิซอร์ซ (Wikisource) เป็นหนึ่งในโครงการของมูลนิธิวิกิมีเดีย  และเป็นโครงการพี่น้องกับ วิกิพีเดีย และเปิดเสรี เป็นห้องสมุดดิจิทัลออนไลน์ที่รวบรวมเอกสารต้นทาง ในทุกๆ ภาษา ที่เป็นสาธารณสมบัติ หรืออนุญาตให้ใช้ได้ ภายใต้สัญญาอนุญาตเสรี

**แหล่งข้อมูลอื่น**
 วิกิซอร์ซภาษาไทย-  หน้าหลักโครงการวิกิซอร์ซ

ซอร์ซ, วิกิ
ไพนต์

ไพนต์ (pint) เป็นหน่วยวัดปริมาตรในระบบอังกฤษ- 1 ไพนต์ มีค่าเท่ากับ
** 568 มิลลิลิตร (อังกฤษ)
** 473 มิลลิลิตร (อเมริกัน)
** 16 ออนซ์- 2 ไพนต์ เท่ากับ 1 ควอร์ต- 8 ไพนต์ เท่ากับ 1 แกลลอนอังกฤษ
หมวดหมู่:หน่วยปริมาตร
หมวดหมู่:หน่วยอังกฤษ
ควอร์ต

ควอร์ต (Quart) เป็นหน่วยวัดปริมาตรในระบบอังกฤษ

**มาตราส่วน**
 1 ควอร์ต มีค่าเท่ากับ
** 1.136 523 ลิตร
** 2 ไพนท์
** 40 ออนซ์- 4 ควอร์ต เท่ากับ 1 แกลลอนอังกฤษ
หมวดหมู่:หน่วยปริมาตร
หมวดหมู่:หน่วยอังกฤษ
ความยาว

ไฟล์:Height demonstration diagram.png|thumb|right|ทรงสี่เหลี่ยมมุมฉากรูปหนึ่ง แสดงความกว้าง ความยาว และความสูง
ความยาว คือ ปริมาณของรูปหนึ่งมิติ หรือ มิติตามแนวยาวของวัตถุใด ๆ ความยาวของของสิ่งหนึ่งคือระยะทาง (หรือการกระจัด) จากจุดเริ่มต้นไปยังจุดสิ้นสุด ซึ่งเป็นการขยายเชิงเส้นตรงจากจุดหนึ่งไปยังอีกจุดหนึ่ง ความยาวอาจมีความหมายแยกออกจากความสูง ซึ่งเป็นการขยายตามแนวดิ่ง และความกว้าง ซึ่งเป็นระยะทางจากด้านหนึ่งไปยังอีกด้านหนึ่ง เช่นวัดจากมุมข้างซ้ายไปยังมุมข้างขวาผ่านวัตถุเป็นต้น ในทางวิทยาศาสตร์กายภาพและวิศวกรรม คำว่า ความยาว นี้มีความหมายเหมือนกับ ระยะทาง และย่อด้วยอักษร l หรือ L (แอล) หรือสัญลักษณ์คล้ายแอล ℓ
ความยาวเป็นการวัดในหนึ่งมิติ ในขณะที่พื้นที่เป็นการวัดในสองมิติ และปริมาตรเป็นการวัดในสามมิติ ในระบบการวัดส่วนใหญ่ หน่วยความยาวเป็นหน่วยวัดพื้นฐานสำหรับการนิยามหน่วยวัดอื่น ๆ

**หน่วยความยาว**
ความยาวนั้นมีหน่วยวัดหลายประเภท หน่วยความยาวอาจอ้างอิงจากส่วนต่าง ๆ ในร่างกายมนุษย์ ระยะในการเดินเป็นจำนวนก้าว ระยะระหว่างจุดสังเกตหรือสถานที่ต่าง ๆ บนโลก หรือความยาวที่ไม่มีกฎเกณฑ์ระหว่างวัตถุที่ไม่เคลื่อนที่สองชนิด
ในหน่วยเอสไอ ซึ่งเป็นระบบหน่วยวัดสากล หน่วยความยาวที่เป็นพื้นฐานที่สุดคือ เมตร ซึ่งปัจจุบันได้นิยามไว้ในพจน์ของความเร็วแสง หน่วยเซนติเมตรหรือกิโลเมตรก็เป็นหน่วยที่ใช้กันโดยทั่วไป ซึ่งต่อยอดมาจากหน่วยเมตร ระบบนี้จึงมีอีกชื่อว่าระบบเมตริก ส่วนระบบอังกฤษ (รวมทั้งอเมริกาก็ใช้) มักใช้หน่วยความยาวเป็น นิ้ว ฟุต หลา และไมล์
หน่วยที่ใช้วัดระยะทางที่กว้างขวางมากในอวกาศ มีทั้งหน่วยดาราศาสตร์ที่อ้างอิงจากระยะทางโดยเฉลี่ยระหว่างโลกกับดวงอาทิตย์ หน่วยปีแสงที่อ้างอิงจากการเดินทางของแสง และหน่วยพาร์เซก ส่วนหน่วยที่ใช้วัดระยะทางที่เล็กมากในระดับอะตอมหรือโมเลกุล มีทั้งหน่วยไมครอน (ปัจจุบันใช้ไมโครเมตร) และหน่วยอังสตรอม เป็นต้น

**ดูเพิ่ม**
 อันดับของขนาด (ความยาว)
ความยาว
น้ำหนัก

ไฟล์:Weeghaak.JPG|thumb|100px|เครื่องชั่งสปริงเป็นเครื่องมือชนิดหนึ่งที่ใช้วัดขนาดของน้ำหนัก
ในทางวิทยาศาสตร์และวิศวกรรมศาสตร์ น้ำหนัก หมายถึงหน่วยวัดน้ำหนักบนวัตถุอันเนื่องมาจากความโน้มถ่วง 
ขนาดของน้ำหนักในปริมาณสเกลาร์ มักเขียนแทนด้วย W แบบตัวเอน คือผลคูณของมวลของวัตถุ m กับขนาดของความเร่งเนื่องจากความโน้มถ่วง g 
นั่นคือ 1=W = mg ถ้าหากพิจารณาน้ำหนักว่าเป็นเวกเตอร์ จะเขียนแทนด้วย W แบบตัวหนา หน่วยวัดของน้ำหนักใช้อย่างเดียวกันกับหน่วยวัดของแรง ซึ่งหน่วยเอสไอก็คือนิวตัน ยกตัวอย่าง วัตถุหนึ่งมีมวลเท่ากับ 1 กิโลกรัม มีน้ำหนักประมาณ 9.8 นิวตันบนพื้นผิวโลก มีน้ำหนักประมาณหนึ่งในหกเท่าบนพื้นผิวดวงจันทร์ และมีน้ำหนักที่เกือบจะเป็นศูนย์ในห้วงอวกาศที่ไกลออกไปจากเทห์ฟ้าอันจะส่งผลให้เกิดความโน้มถ่วง
ในทางนิติศาสตร์และการพาณิชย์ น้ำหนัก มีความหมายเดียวกันกับมวล 
ดังเช่นที่ปรากฏบนฉลากบรรจุภัณฑ์และข้อมูลโภชนาการ การใช้ในชีวิตประจำวันทั่วไป มักจะถือว่าน้ำหนักก็หมายถึงมวล  และใช้หน่วยวัดของมวลเป็นหน่วยวัดของน้ำหนัก ด้วยเหตุว่า ความเร่งเนื่องจากความโน้มถ่วงบนพื้นผิวโลกแทบจะเป็นค่าคงตัว หมายความว่า อัตราส่วนระหว่างน้ำหนักของวัตถุนิ่งบนพื้นผิวโลกต่อมวลของวัตถุนั้น แทบจะเป็นอิสระจากตำแหน่งที่วัตถุนั้นตั้งอยู่บนพื้นผิวโลก ดังนั้นน้ำหนักของวัตถุบนพื้นผิวโลกจึงเป็นตัวแทนของมวลได้โดยอนุโลม

**ความเร่งเนื่องจากความโน้มถ่วงของดาวเคราะห์ และดวงจันทร์**
ความเร่งเนื่องจากความโน้มถ่วงของดาวเคราะห์ และดวงจันทร์ โดยคิดเทียบกับความเร่งเนื่องจากความโน้มถ่วงของโลก

**อ้างอิง**
หมวดหมู่:การค้า
หมวดหมู่:มวล
หมวดหมู่:แรง
หมวดหมู่:สรีรวิทยา
เวนิสวาณิช

ปอร์เชีย ภาพวาดของ เฮนรี่ วู้ด
เวนิสวานิช (The Merchant of Venice) เป็นบทละครของวิลเลียม เชกสเปียร์ ซึ่งเชื่อว่าแต่งขึ้นในราวปี ค.ศ. 1596-1598 จัดอยู่ในประเภทละครชวนหัว แต่ต่อมาก็ได้รับการยอมรับให้เป็นวรรณกรรมโรแมนติกในบรรดาผลงานของเช็คสเปียร์ทั้งหมด เนื่องจากมีฉากรักที่โดดเด่นมาก และความโด่งดังของตัวละคร ไชล็อก
The Merchant of Venice ได้แปลเป็นภาษาไทยครั้งแรกโดยพระบาทสมเด็จพระมงกุฎเกล้าเจ้าอยู่หัว ทรงพระราชนิพนธ์แปลเป็นกลอนบทละครในปี พ.ศ. 2459 นอกจากนี้ยังมี เวนิสวานิช ฉบับการ์ตูน เรียบเรียงโดย ชลลดา ชะบางบอน
บทที่มีชื่อเสียงในเรื่องนี้ก็คือ
The quality of mercy is not strain'd,
It droppeth as the gentle rain from heaven
พระราชนิพนธ์แปลความว่า
อันว่าความกรุณาปรานี     จะมีใครบังคับก็หาไม่
หลั่งมาเองเหมือนฝนอันชื่นใจ     จากฟากฟ้าสุราลัยสู่แดนดิน
และอีกบทหนึ่งที่มีชื่อเสียงมาก คือ
Tell me where is fancy bred,                
Or in the heart, or in the head?
How begot, how nourished?
Reply, reply.
It is engender'd in the eyes,
With gazing fed; and fancy dies
In the cradle where it lies.
Let us all ring fancy's knell
I'll begin it,--Ding, dong, bell
พระราชนิพนธ์แปลความว่า
ความเอยความรัก            เริ่มสมัครชั้นต้น ณ หนไหน 
เริ่มเพาะเหมาะกลางหว่างหัวใจ     หรือเริ่มในสมองตรองจงดี 
แรกจะเกิดเป็นไฉนใครรู้บ้าง        อย่าอำพรางตอบสำนวนให้ควรที่
ใครถนอมกล่อมเกลี้ยงเลี้ยงรตี     ผู้ใดมีคำตอบขอบใจเอย
ตอบเอยตอบถ้อย             เกิดเมื่อเห็นน้องน้อยอย่าสงสัย
ตาประสบตารักสมัครไซร้             เหมือนหนึ่งให้อาหารสำราญครัน
แต่ถ้าแม้สายใจไม่สมัคร              เหมือนฆ่ารักเสียแต่เกิดย่อมอาสัญ,
ได้แต่ชวนเพื่อนยามาพร้อมกัน      ร้องรำพันสงสารรักหนักหนาเอย 

**ตัวละครหลัก**
 อันโตนิโย (Antonio) พ่อค้าวาณิชชาวเวนิสเพื่อนรักของบัสสานิโย ค้ำประกันเงินสามพันเหรียญให้บัสสานิโย เพื่อบัสสานิโยจะได้เดินทางไปเบลมอนต์- บัสสานิโย (Bassanio) เพื่อนรักของของอันโตนิโย ผู้หมายปองนางปอร์เชีย- ไชล็อก (Shylock) พ่อค้าชาวยิว คู่ปรับของอันโตนิโย ให้บัสสานิโยยืมเงินสามพันเหรียญ โดยมีอันโตนิโยเป็นนายประกัน- ปอร์เชีย (Portia) สาวงามผู้มีทรัพย์ ต่อมาได้แต่งงานกับบัสสานิโย และช่วยอันโตนิโยจากการฟ้องร้องของไชล็อก- เจสสิกา (Jessica) ลูกสาวของไชล็อก หนีตามลอเร็นโซชู้รักซึ่งเป็นหนึ่งในกลุ่มมิตรสหายของอันโตนิโยและบัสสานิโย ทำให้ไชล็อกผู้พ่อแค้นเคืองเป็นอันมาก

**อ้างอิง**
หมวดหมู่:วรรณกรรมภาษาอังกฤษ
หมวดหมู่:วรรณกรรมแปล
หมวดหมู่:งานเขียนของเชกสเปียร์
หมวดหมู่:วรรณกรรมในคริสต์ทศวรรษ 1590
สาวิตรี

สาวิตรี (Sāvitrī) มีความหมายว่า ผู้ยังให้เกิดแสงสว่าง ผู้ยังให้เกิดชีวิตใหม่ หรือผู้ขับเคลื่อน และอาจหมายถึง
 วัฒนธรรมฮินดู- สาวิตา (Savitā) - สุริยเทพตามความเชื่อฮินดู ปรากฏในคัมภีร์อิรุพเพท- สาวิตรี - คำสดุดีสุริยเทพสาวิตาในคัมภีร์อิรุพเพท ชื่อเต็มคือ คายตรีมนตร์ (Gāyatrī Mantra)- สาวิตรี - ภรรยาของพระพรหม คายตรี (Gāyatrī) ก็เรียก- ปรกรติ (Prakṛti) - พลังแห่งธรรมชาติซึ่งมีบุคลาธิษฐานเรียก สาวิตรี- สาวิตรี - ตัวละครจากเรื่อง สาวิตรีกับสัตยวาน ใน มหาภารตะ- สาวิตรีพรต (Savitri Brata) - เทศกาลในรัฐโอริศา- สาวิตรี: อะเลเจนด์แอนด์อะซิมโบล (Savitri: A Legend and a Symbol) - ร้อยกรองของศรี อรพินโท (Sri Aurobindo)- สาวิตรี - อุปรากรของกุสตัฟ โฮลต์ (Gustav Holst)
 ชาวอินเดีย- สาวิตรี - นักแสดง- สาวิตรี คานลการ์ (Savitri Khanolkar) - นักออกแบบ
 อื่น ๆ- แม่น้ำสาวิตรี - แม่น้ำในประเทศอินเดีย- แอนนา ซาฮอร์สกา (Anna Zahorska) - นักประพันธ์ชาวโปแลนด์ใช้นามปากกว่า สาวิตรี- สาวตรี เทวี (Savitri Devi) - นามปากกาของแม็กซีมีอานี ปอร์แทซ (Maximiani Portaz) ปรัชญาเมธีในลัทธินาซีใหม่- สาวิตรี (Savithri) - ภาพยนตร์เตลูกูเมื่อ ค.ศ. 1933
 ในประเทศไทย- เจ้าแม่สาวิตรี - นามของเทพารักษ์สตรีตามศาสนาพื้นเมืองดั้งเดิมของไทย ซึ่งยืมชื่อเรียกจากวัฒนธรรมอินเดีย ซึ่งมากมายหลายองค์ตามพื้นถิ่นนั้น ๆ ที่มีชื่อเสียงเช่น เจ้าแม่สาวิตรี บ้านหม้อ แขวงวังบูรพาภิรมย์  เขตพระนคร หรือ ศาลเจ้าแม่สาวิตรี (ผารู) ณ ศาลเจ้าพ่อเขาแก้ว เขื่อนภูมิพล จังหวัดตากหรือ เจ้าแม่สาวิตรี ณ พื้นที่บริเวณโรงกลั่นไทยออยล์ศรีราชา ตำบลทุ่งสุขลา อำเภอศรีราชา จังหวัดชลบุรี หรือ เจ้าแม่สาวิตรี นางไม้อารักษ์มเหศักดิ์ (มเหสักข์) นารี รักษาวัดแก้วฟ้า ตำบลบางขนุน อำเภอบางกรวย จังหวัดนนทบุรี เป็นต้น- ชื่อซอยชุมชนบริเวณศาลเจ้าแม่สาวิตรี บ้านหม้อ แขวงวังบูรพาภิรมย์  เขตพระนคร ข้างวัดราชบพิธสถิตมหาสีมารามราชวรวิหาร
 ชาวไทย - สาวิตรี มีนะวาณิชย์ - นักร้องซึ่งเป็นสมาชิกวงพริกไทย- สาวิตรี สามิภักดิ์ - นักแสดง- สาวิตรี สุทธิชานนท์ - นักร้อง นักแสดง และนางแบบ- สาวิตรี อมิตรพ่าย - นักแบดมินตัน
ดอลบี

ตราสัญลักษณ์ดอลบี
ดอลบีแลบอราทอรีส์ (Dolby Laboratories) เป็นชื่อบริษัททางด้านระบบเสียง 

**ประวัติ**
ดอลบี ก่อตั้งขึ้นโดย เรย์ ดอลบี ที่ประเทศอังกฤษ ในปี ค.ศ. 1965 และย้ายไปที่สหรัฐอเมริกา ในปี ค.ศ. 1976 โดยได้คิดค้นผลิตภัณฑ์ระบบเสียงชนิดแรกคือ ดอลบี นอยซ์รีดักชัน เป็นระบบเสียงง่าย ๆ
ต่อมาในปี ค.ศ. 1975 ดอลบีได้คิดค้น ดอลบี สเตอริโอ ซึ่งเป็นระบบที่จะใช้ในภาพยนตร์แทบทุกเรื่องก็ว่าได้ และโรงภาพยนตร์ แทบ 6,000 โรงทั่วโลกก็ใช้ระบบนี้ ภาพยนตร์เรื่องแรกที่ใช้ระบบดอลบี สเตอริโอ คือเรื่อง สตาร์ วอร์ส 
ค.ศ. 1992 ดอลบีได้คิดค้น ดอลบี ดิจิทัล (สมัยนั้นเรียกว่า ดอลบี สเตอริโอดิจิทัล) ซึ่งภาพยนตร์เรื่องแรกที่ใช้ระบบนี้คือเรื่อง แบทแมน รีเทิร์นส์ 

**ระบบเสียงต่าง ๆ ของดอลบี**
# ดอลบี เอ/บี/ซี/เอส-ไทพ์ เอ็นอาร์ : นิยมใช้กับเทปคาสเซ็ท
# ดอลบี อนาล็อกเอสอาร์ : เป็นระบบเสียงที่ไฮเทคที่สุดในสมัยนั้น คิดค้นในปี ค.ศ. 1986 
# ดอลบี ดิจิทัล : เป็นระบบเสียงที่ไฮเทคอย่างมาก เพราะสามารถได้ยินเสียงทั้ง 6 จุด คิดค้นในปี ค.ศ. 1992
# ดอลบี โพรลอจิก 
# ดอลบี สเตริโอ : เป็นระบบเสียงที่นิยมใช้กับภาพยนตร์ทั่วโลก

**แหล่งข้อมูลอื่น**
  เว็บไซต์บริษัทดอลบี 
หมวดหมู่:เครื่องเสียง
หมวดหมู่:บริษัทอเมริกันที่ก่อตั้งในปี พ.ศ. 2508
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2548
วิกิ (เก็นโซซุยโคเด็น)

วิกิจากเกมซุยโคเด็นภาค V
วิกิ (อังกฤษ: Viki) เป็นตัวละครจากเกมเก็นโซซุยโคเด็น เป็น 1 ในตัวละคร 2 ตัวที่ปรากฏออกมาในทุก ๆ ภาค มีความสามารถในการเทเลพอร์ท (Teleport)

**ข้อมูลส่วนตัว**
ชื่อ: วิกิ 
ดวงดาวประจำตัว: จิทัตสึ (Chitatsu) 
บ้านเกิด: ไม่ปรากฏ 
อายุ: 16 ปี (ทุกภาค) 
เผ่าพันธุ์: มนุษย์ 
รูนที่ถือครอง: Blinking Rune 
ครอบครัว: ไม่ปรากฏ 
สถานะ: นักเวทย์ 
สถานที่อยู่ปัจจุบัน: ไม่ปรากฏ 
สงครามที่เข้าร่วม: สงครามรูนแห่งประตู, สงครามรวบรวมแผ่นดินดูนัน, สงครามทูตแห่งเพลิงครั้งที่สอง, สงครามการขยายพรมแดนทางใต้ของคูลุก, สงครามกลางเมืองในฟาเลนา 

**ประวัติ**
วิกิเป็นนักเวทย์เพียงคนเดียวที่มีความสามารถในการเทเลพอร์ทคนไปยังสถานที่อื่น ๆ ได้ แต่ความแม่นยำในการเทเลพอร์ทของเธอนั้นมีค่อนข้างน้อยทำให้เธอไม่สามารถพาตัวเองกลับบ้านได้เสียที ในทุก ๆ ภาคภายหลังจากสงครามสิ้นสุดลง ขณะที่กำลังมีการเลี้ยงฉลองเธอก็มักจะเทเลพอร์ทตัวเองหายไปก่อนได้ทานอาหารทุกที

**วิธีการนำเป็นพวก**
 ซุยโคเด็นทุกภาค: ได้เข้าเป็นพวกโดยอัตโนมัติ

**อื่น ๆ**
 วิกิเป็น 1 ใน 2 ตัวละครที่ปรากฏออกมาในทุก ๆ ภาค เช่นเดียวกับ จีน- วิกิเป็นคนที่มีความสามารถพิเศษในการหลับทั้ง ๆ ที่ยืนได้- บ้านเกิดของเธอนั้นยังเป็นปริศนาแต่คาดว่าน่าจะเกี่ยวข้องกับ "waffu... reffu..." ที่เธอชอบละเมอออกมาบ่อย ๆ ตอนนอน- ในเกมซุยโคเด็นภาค IV วิกิคิดว่าตัวเองเคยได้พบกับจีนมาก่อน และในภาค V วิกิถึงกับแน่ใจว่าเคยได้พบกับจีนมาแล้วหลายครั้งในอดีต- ในเกมซุยโคเด็นภาค III วิกิได้พบกับตัวเองในขณะที่เป็นเด็ก แต่มีดวงดาวแห่งโชคชะตาคนละดวงกัน อาจเป็นไปได้หรือไม่ว่าวิกิที่เป็นเด็กกับวิกิตอนโตเป็นคนละคนกัน
หมวดหมู่:เก็นโซซุยโคเด็น
รักต่างเพศ

รักต่างเพศ (Heterosexuality) หมายถึง ความรักทั้งในทางโรแมนติกและทางเพศ ระหว่างสองบุคคลที่เป็นเพศตรงข้าม
รักต่างเพศถือเป็นรสนิยมทางเพศอย่างหนึ่ง ซึ่งตรงกันข้ามกับรักร่วมเพศ โดยจะมีความรักในทั้งทางโรแมนติกและทางเพศ กับบุคคลในเพศตรงข้าม หรือมีความรักเฉพาะในทางโรแมนติกเพียงอย่างเดียว โดยไม่มีความสนใจในเรื่องเพศเลยก็ได้

**อ้างอิง**
หมวดหมู่:เพศภาวะ
หมวดหมู่:มนุษยสัมพันธ์
หมวดหมู่:เพศศึกษา
หมวดหมู่:รสนิยมทางเพศ
หมวดหมู่:ความรัก
ธงชาติตองงา

ไฟล์:Royal Standard of Tonga.svg|thumb|200px|ธงประจำพระองค์พระมหากษัตริย์ตองงา (ลายตราแผ่นดิน)
ธงชาติประเทศตองงา มีลักษณะเป็นธงสีเหลี่ยมผืนผ้า พื้นสีแดง กว้าง 1 ส่วน ยาว 2 ส่วน  ที่มุมบนด้านต้นธงมีรูปสี่เหลี่ยมผืนผ้าสีขาว และมีรูปกากบาทสีแดงอยู่ข้างใน ลักษณะโดยรวมคล้ายกับธง ธงพาณิชยนาวีของสหราชอาณาจักร เนื่องจากประเทศนี้อยู่ในเครือจักรภพของสหราชอาณาจักร จึงเลียนแบบลักษณะของธงอังกฤษหลายอย่างมาใช้ในธงชาติของตนเอง
ธงชาตินี้คิดค้นขึ้นในสมัยพระเจ้าจอร์จ ตูโปอูที่ 1 เมื่อปี พ.ศ. 2383 โดยมีความหมายถึงอาณาจักรคริสเตียนในขณะที่พระองค์รวบรวมดินแดนของตองงาได้ทั้งหมด และประกาศใช้เป็นธงชาติอย่างเป็นทางการเมื่อ พ.ศ. 2428 และใช้เรื่อยมาจนถึงทุกวันนี้

**ดูเพิ่ม**
 ตราแผ่นดินของตองงา

**แหล่งข้อมูลอื่น**
 title=ธงชาติตองงา
หมวดหมู่:ธงชาติประเทศในเขตโอเชียเนีย
หมวดหมู่:สัญลักษณ์ของประเทศตองงา
ตราแผ่นดินของตองงา

ตราแผ่นดินของตองงา ประกาศใช้อย่างเป็นทางการเมื่อพ.ศ. 2418 ออกแบบโดยพระเจ้าจอร์จ ตูปูที่ 1 หลังจากสงครามกลางเมืองของตองงา  มีความหมายดังต่อไปนี้- ดาวสามดวง หมายถึง สามกลุ่มเกาะหลักของตองงา คือ โตงาตาปู ฮาอะไป และวาวาอู- มงกุฎ หมายถึง สมเด็จพระราชาธิบดีและสมเด็จพระราชินีแห่งตองงา- นกพิราบ หมายถึง สันติภาพ ความสงบสุข- ดาบสามเล่ม หมายถึง การปกครองตองงาของ 3 ราชวงศ์- ตรงกลางตราแผ่นดิน มีรูปดาวหกแฉกสีขาว และมีรูปกากบาทสีแดงอยู่ข้างใน

**ดูเพิ่ม**
 ธงชาติตองงา

**อ้างอิง**

**แหล่งข้อมูลอื่น**
ตองงา
หมวดหมู่:สัญลักษณ์ของประเทศตองงา
โรมันคาทอลิก

พระศาสนจักรคาทอลิก (Catholic Church) หรือ คริสตจักรโรมันคาทอลิก (Roman Catholic Church) เป็นคริสตจักรที่ใหญ่ที่สุดในโลก มีศาสนิกชนกว่า 1.3 พันล้านคนในปี ค.ศ. 2017 เป็นองค์กรระหว่างประเทศที่ใหญ่และเก่าแก่ที่สุดที่ยังดำเนินกิจการอยู่ และมีบทบาทสำคัญในประวัติศาสตร์อารยธรรมตะวันตก พระสันตะปาปาทรงเป็นประมุขและปกครองศาสนจักรนี้ผ่านสันตะสำนัก ในศาสนจักรโรมันคาทอลิกประกอบด้วยคริสตจักรละตินและคริสตจักรคาทอลิกตะวันออก
ชาวคาทอลิกเชื่อว่าพระเยซูมีพระมหาบัญชาตั้งศาสนจักรขึ้นให้เป็นหนึ่งเดียว ศักดิ์สิทธิ์ สากล และสืบมาจากอัครทูต โดยมีมุขนายกสืบทอดหน้าที่จากอัครทูต และพระสันตะปาปาสืบตำแหน่งต่อจากนักบุญเปโตร ซึ่งพระเยซูทรงยกเป็นเอกในบรรดาอัครทูต
ศาสนจักรคาทอลิกให้ความสำคัญกับศีลมหาสนิทที่สุดในบรรดาศีลศักดิ์สิทธิ์ทั้งหมด และฉลองศีลนี้ในพิธีมิสซา โดยเชื่อว่าแผ่นปังและเหล้าองุ่นที่บาทหลวงเสกในพิธีนี้จะเปลี่ยนสารเป็นพระกายและพระโลหิตของพระเยซู และมีหลักคำสอนให้เคารพพระนางมารีย์พรหมจารีในฐานะที่เป็นพระมารดาพระเจ้าและราชินีแห่งสวรรค์ และเคารพบรรดานักบุญต่างๆ ในฐานะที่เป็นแบบอย่างในการดำเนินชีวิตความเชื่อ นอกจากนี้ยังเชื่อในพระเมตตา การชำระให้บริสุทธิ์โดยความเชื่อ การประกาศพระวรสาร และทำงานเพื่อสังคม ศาสนจักรคาทอลิกจึงเป็นองค์กรเอกชนที่ใหญ่ที่สุดในโลกที่จัดการศึกษาและบริการสุขภาพ 
ในประเทศไทยเรียกคริสต์ศาสนิกชนนิกายโรมันคาทอลิกว่า "คริสตัง"  ซึ่งมีที่มาจากภาษาโปรตุเกส คำว่า Cristão โดยศาสนิกชนนิกายโรมันคาทอลิกในไทยนั้นอยู่ภายใต้การดูแลของสภาประมุขแห่งบาทหลวงโรมันคาทอลิกแห่งประเทศไทย 

**แผนภาพ**

**อ้างอิง**
  อัครสังฆมณฑลกรุงเทพ -  ภาควิชาปรัชญาและศาสนา คณะมนุษยศาสตร์ มหาวิทยาลัยศรีนครินทรวิโรฒ ประสานมิตร date=2008-03-28  -  กระทรวงวัฒนธรรม date=2011-07-14 

**ดูเพิ่ม**
 โรมันคาทอลิกในประเทศไทย- คาทอลิกตะวันออก- นิกายในศาสนาคริสต์- การปฏิรูปศาสนา
** การปฏิรูปศาสนาฝ่ายโปรเตสแตนต์

หมวดหมู่:ก่อตั้งในคริสต์ศตวรรษที่ 1
อักษรเตลูกู

การแพร่กระจายของอักษรจากอินเดียรวมทั้งอักษรเตลูกู
อักษรเตลูกู (తెలుగు లిపి) ใช้เขียนภาษาเตลูกู ในรัฐทางใต้ของอินเดีย พัฒนามาจากอักษรพราหมีของอินเดียโบราณ ใกล้เคียงกับอักษรกันนาดามาก จารึกเก่าสุดพบในคริสต์ศตวรรษที่ 6 และกวีนิพนธ์ภาษาเตลูกู เริ่มปรากฏใน คริสต์ศตวรรษที่ 11
รูปแบบโบราณของอักษรเตลูกู ต่างจากที่ใช้ในทุกวันนี้และใช้มาจนถึงคริสต์ศตวรรษที่ 20 ก่อนจะมีการปรับปรุงใหม่และใช้มาจนปัจจุบัน

**พยัญชนะ**
การถอดเป็นอักษรไทยตามรูป ใช้กับภาษาที่จัดพยัญชนะวรรคตามแบบภาษาบาลี, ภาษาสันสกฤตเท่านั้นดูเพิ่มที่พยัญชนะวรรค

**สระ**

**สระลอย**
అ = อะ (a), ఆ = อา (aa), ఇ = อิ (i), ఈ = อี (ii), ఉ = อุ (u), ఊ = อู (uu), ఎ = เอะ (short e), ఏ = เอ (ee), ఐ= ไอ (ai), ఒ = โอะ (short o), ఓ = โอ (oo), ఔ = เอา (au), ఋ = ฤ (vocalic r), ౠ = ฤๅ (vocalic rr), ఌ = ฦ (vocalic l), ౡ =ฦๅ (vocalic ll)

**สระจม**
క = ka, కా = kaa, కి = ki, కీ= kii, కు = ku, కూ = kuu, కె = Ke, కే = kee, కై = kai, కొ = ko, కో = koo, కౌ = kau, కృ = kr, కౄ = krr,

**ตัวเลข**

**อักษรเตลูกูในคอมพิวเตอร์**
สำหรับผู้ใช้วินโดวส์เอ็กซ์พี (Window XP) สามารถอ่านอักษรเตลูกู หรือพิมพ์ข้อความสั้นๆด้วยโปรแกรม Character Map ฟอนต์ gautami

**อ้างอิง**
  Telugu alphabet
ตเลูกู
ต
หมวดหมู่:อักษรในตระกูลอักษรพราหมี
ขบวนการภาษาเรียบง่าย

ขบวนการภาษาเรียบง่าย จัดการประชุมเป็นประจำเกี่ยวกับการขจัดการใช้ภาษาซับซ้อนเกินไป ที่มาจากแวดวงวิชาการ กฎหมาย และกลุ่มอื่นๆ เช่นเดียวกับขนวบการอนุรักษ์หรือขบวบการอาหารไม่เร่งร้อน ขบวนการภาษาเรียบง่าย มีพื้นฐานบนการผลักดันตัวอย่างที่ดีจากการใช้งานในกลุ่มเล็กๆ จากทั่วโลก และแบ่งปันตัวอย่างระหว่างกลุ่มต่างๆ

**ดูเพื่ม**
 ภาษาเรียบง่าย
หมวดหมู่:ภาษา
วังเทวะเวสม์

วังเทวะเวสม์ เป็นวังที่พระบาทสมเด็จพระมงกุฎเกล้าเจ้าอยู่หัว ทรงสร้างพระราชทานสมเด็จพระเจ้าบรมวงศ์เธอ กรมพระยาเทวะวงศ์วโรปการ เมื่อปี พ.ศ. 2457 บนที่ดิน 24 ไร่ 3 งาน 78 ตารางวา ริมแม่น้ำเจ้าพระยา ทางทิศเหนือของวังบางขุนพรหม ทางทิศใต้ของวังเทเวศร์ บนถนนสามเสน ที่พระบาทสมเด็จพระจุลจอมเกล้าเจ้าอยู่หัวพระราชทานให้ โดยเป็นบ้านประจำตระกูล "เทวกุล"  
ตำหนักใหญ่ วังเทวะเวสม์ ออกแบบและควบคุมการก่อสร้างโดยเอดเวิร์ด ฮีลีย์ สถาปนิกชาวอังกฤษ ลักษณะเป็นอาคารแบบยุโรป 3 ชั้น หันหน้าไปทางแม่น้ำเจ้าพระยา ศิลปะแบบนีโอคลาสสิค ประกอบด้วยเสาไอโอนิก (Ionic) ที่มุขทางเข้าตำหนัก และเสาแบบคอรินเธียน (Corinthian) ที่ผนังอาคารชั้นบน ซึ่งออกแบบโดย  การก่อสร้างแล้วเสร็จเมื่อ พ.ศ. 2461 
อาคารย่อย ประกอบด้วยตึก 8 อาคาร ออกแบบโดยเอมิลโย โจวันนี กอลโล (E.G. Gollo) สถาปนิกชาวอิตาเลียน ผู้ดูแลการก่อสร้างพระที่นั่งอนันตสมาคม- ตำหนักใหญ่- เรือนหม่อมพุก- เรือนหม่อมลม้าย- เรือนหม่อมปุ่น - (ปัจจุบัน ยังเป็นที่พำนักของทายาทราชสกุลเทวกุล)- เรือนหม่อมจันทร์- ตำหนักพระโอรสพระธิดา ประสูติแต่หม่อมพุก- ตำหนักหม่อมเจ้าปรีดิเทพพงษ์ - (ปัจจุบันขายให้ นายบัณฑูร ล่ำซำ นัดดา (หลานตา) ของหม่อมเจ้าปรีดิเทพพงษ์ ไปสร้างใหม่ที่ "บ้านสามญาณ"ใกล้ วัดญาณสังวรารามวรมหาวิหาร ตั้งชื่อว่า เรือนเทวะเวสม์)- เรือนแพริมน้ำ
ปัจจุบัน อาคารทั้ง 8 อาคาร มีจำนวน 5 อาคาร คือ ตำหนักใหญ่  เรือนหม่อมลม้าย เรือนหม่อมจันทร์ ตึกหม่อมปุ่น และเรือนแพริมน้ำ
หลังจากสมเด็จพระเจ้าบรมวงศ์เธอ กรมพระยาเทวะวงศ์วโรปการ สิ้นพระชนม์เมื่อ พ.ศ. 2466 กระทรวงสาธารณสุขได้ซื้อวังเทวะเวสม์จากทายาท และได้ใช้เป็นที่ตั้งกระทรวงตั้งแต่ พ.ศ. 2493  เมื่อหน่วยงานของกระทรวงสาธารณสุขมากขึ้นและคับแคบ ประกอบกับธนาคารแห่งประเทศไทยซึ่งอยู่ที่วังบางขุนพรหมติดกันทางทิศใต้ ต้องการขยับขยาย จึงได้มีการเจรจาแลกพื้นที่กัน โดยธนาคารแห่งประเทศไทยได้ซื้อที่ดิน 400 ไร่ ในจังหวัดนนทบุรี พร้อมทั้งสร้างอาคารให้ แลกกับการเข้าไปเป็นเจ้าของพื้นที่ทั้งหมดของวังเทวะเวสม์ เมื่อ พ.ศ. 2530
ธนาคารแห่งประเทศไทยได้ดำเนินการบูรณะซ่อมแซมโบราณสถานในวังเทวะเวสม์ตั้งแต่ พ.ศ. 2538 ได้บูรณะเรือนแพ และตำหนักใหญ่ แล้วเสร็จ เปิดเป็นพิพิธภัณฑสถาน มีห้องแสดงพระประวัติของบุคคลสำคัญ และห้องแสดงวิธีอนุรักษ์โบราณสถานวังบางขุนพรหมและวังเทวะเวสม์ในเชิงวิชาการด้านสถาปัตยกรรม สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีทรงพระกรุณาเสด็จฯ มาทรงเป็นประธานในพิธีเปิดวังเทวะเวสม์ เมื่อเดือนธันวาคม พ.ศ. 2547

**อ้างอิง**
  วังเทวะเวสม์ date=2007-03-10 -  ชม "วังเทวะเวสม์" วังแห่งบิดาการต่างประเทศ date=2007-09-27 -  คืนความสง่างามให้...วังเทวะเวสม์ date=2007-03-12 

**แหล่งข้อมูลอื่น**
  บ้านสามญาณ ล่ำซำ พุทธมามกะ และข้าแผ่นดินfix-attempted=yes - http://www.gotomanager.com/news/details.aspx?id=1966
เทวะเวสม์
หมวดหมู่:อาคารอนุรักษ์
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
หมวดหมู่:โบราณสถานในเขตพระนคร
อักษรกันนาดา

ป้ายบอกทางเขียนด้วยอักษรกันนาดา
อักษรกันนาดา หรือ อักษรกันนะฑะ  ใช้เขียนภาษากันนาดาและภาษาอื่นๆเช่น ภาษาตูลู ในรัฐทางใต้ของอินเดีย ใกล้เคียงกับอักษรเตลุกุมาก  พัฒนามาจากอักษรกทัมพะและอักษรจลุกยะที่พัฒนามาจากอักษรพราหมีของอินเดียโบราณในช่วงคริสต์ศตวรรษที่ 5 -7 อีกต่อหนึ่ง อักษรกาทัมพาและอักษรจาลุกยา พัฒนามาเป็นอักษรกันนาดาโบราณ และเป็นอักษรกันนาดากับอักษรเตลุกุในที่สุด อิทธิพลจากมิชชันนารีชาวตะวันตกทำให้อักษรทั้ง 2 ชนิดมีการปรับมาตรฐานใหม่ในช่วงคริสต์ศตวรรษที่ 19 -20 และใช้มาจนปัจจุบัน

**พยัญชนะ**
การถอดเป็นอักษรไทยตามรูป ใช้กับภาษาที่จัดพยัญชนะวรรคตามแบบภาษาบาลี,ภาษาสันสกฤตเท่านั้นดูเพิ่มที่พยัญชนะวรรค

**สระ**

**ตัวเลข**

**อักษรกันนาดาในคอมพิวเตอร์**
สำหรับผู้ใช้วินโดวส์เอ็กซ์พี (Windows XP) สามารถอ่านอักษรกันนาดา หรือพิมพ์ข้อความสั้นๆด้วยโปรแกรม Character Map ฟอนต์ tunga

**อ้างอิง**
  Omniglot:อักษรกันนาดา 

**แหล่งข้อมูลอื่น**
  คีย์บอร์ดอักษรกันนาดา
กันนาดา
ก
หมวดหมู่:อักษรในตระกูลอักษรพราหมี
หมวดหมู่:สถาบันอุดมศึกษาในประเทศเดนมาร์ก

สถาบันอุดมศึกษาในประเทศเดนมาร์ก
ดเนมาร์ก
หมวดหมู่:ประเทศเดนมาร์ก
หมวดหมู่:สถาบันอุดมศึกษาในประเทศสวิตเซอร์แลนด์

สถาบันอุดมศึกษาในประเทศสวิตเซอร์แลนด์
สวิตเซอร์แลนด์
หมวดหมู่:ประเทศสวิตเซอร์แลนด์
มหาวิทยาลัยเทคนิคมิวนิก

มหาวิทยาลัยเทคนิคมิวนิก (Technische Universität München, TUM) เป็นมหาวิทยาลัยใหญ่แห่งหนึ่งของประเทศเยอรมนี มีวิทยาเขตอยู่ที่เมืองมิวนิก, การ์ชิง และไวเอินชเต็ฟฟัน ปัจจุบันมหาวิทยาลัยมีนักศึกษาระดับอุดมศึกษาและบัณฑิตศึกษารวมกันประมาณ 20,000 คน ในจำนวนนี้เป็นชาวต่างประเทศ 3,700 คน
มหาวิทยาลัยเทคนิคมิวนิกมีความร่วมมือกับมหาวิทยาลัยแห่งชาติสิงคโปร์ และมหาวิทยาลัยเทคโนโลยีนันยาง เปิดสถาบันวิทยาศาสตร์และเทคโนโลยีเยอรมัน (German Institute of Science and Technology, GIST) ในประเทศสิงคโปร์

**แหล่งข้อมูลอื่น**
  เว็บไซต์อย่างเป็นทางการ

**อ้างอิง**
เทคนิคมิวนิก
มิวนิก
หมวดหมู่:สิ่งก่อสร้างในมิวนิก
แหวนเพชร ชูวัฒนะ

แหวนเพชร ชูวัฒนะ หรือ นายแหวน  เลิศสูงเนิน เป็นชาวจังหวัดชัยภูมิ เกิดวันที่ 3 กุมภาพันธ์ พ.ศ. 2516 สถิติการชก 36 ครั้ง ชนะ 23 (น็อค 14) เสมอ 2 แพ้ 11 

**ประวัติ**
เริ่มจากชกมวยไทยแถบบ้านเกิดที่ จ.ชัยภูมิตั้งแต่ยังเด็ก จน พ.ศ. 2535 จึงมาอยู่ค่ายชูวัฒนะและแสดงฝีมือให้เห็นว่าเป็นมวยหมัดหนัก ชูเจริญ รวีอร่ามวงศ์ หัวหน้าคณะจึงใหหันมาชกมวยสากลจนได้ครองแชมป์เวทีราชดำเนินรุ่นซูเปอร์ฟลายเวท
แหวนเพชรมีโอกาสชิงแชมป์ OPBF รุ่นซูเปอร์ฟลายเวทครั้งแรกเมื่อ พ.ศ. 2516 แพ้คะแนน เอจิ โคจิมะแบบน่าชนะ เมื่อโคจิมะสละตำแหน่งไปชิงแชมป์โลก แหวนเพชรจึงได้ชิงแชมป์ OPBF อีกครั้ง คราวนี้ชนะคะแนน ชิง โองาตะอย่างไม่เป็นเอกฉันท์ ได้แชมป์มาครอง แหวนพชรป้องกันแชมป์ได้ 2 ครั้งก็เสียแชมป์ให้ มาซายูกิ อารินากะ หลังจากนั้นมีโอกาสชิงแชมป์รุ่นนี้อีก 2 ครั้งแต่ไม่สำเร็จ

**เกียรติประวัติ**
 แชมป์ประเทศไทยรุ่นซูเปอร์ฟลายเวท
** ชิง 5 สิงหาคม 2545 ชนะน็อค ยก 4 ครรชิต เอื้อสัมพันธ์ 
** ป้องกันแชมป์ครั้งที่ 1, 8 กรกฎาคม 2546 ชนะคะแนน หนองคาย ปฐวิกรณ์ยิม
** สละแชมป์- แชมป์ OPBF รุ่นซูเปอร์ฟลายเวท (2547 - 2548)
** ชิง, 29 ก.พ. 2547 ชนะคะแนน ชิง โองาตะ () ที่นาโงยะ ประเทศญี่ปุ่น
** ป้องกันครั้งที่ 1, 2 พ.ค. 2547 ชนะน็อค ยก 2 เอจิ โคจิมะ (ญี่ปุ่น) ที่โอซากะ ประเทศญี่ปุ่น
** ป้องกันครั้งที่ 2, 3 ต.ค. 2547 ชนะคะแนน ชิง โองาตะ (ญี่ปุ่น) ที่นาโงยะ ประเทศญี่ปุ่น
** เสียแชมป์, 27 มี.ค. 2548 แพ้คะแนน มาซายูกิ อารินากะ (ญี่ปุ่น) ที่ประเทศญี่ปุ่น- เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นซูเปอร์ฟลายเวท, 16 ส.ค. 2546 แพ้คะแนน เอจิ โคจิมะ(ญี่ปุ่น) ที่โอซากะ ประเทศญี่ปุ่น
** ชิงแชมป์ภาคฯรุ่นซูเปอร์ฟลายเวท 5 ธันวาคม 2548 แพ้คะแนน มาซายูกิ อารินากะ (ญี่ปุ่น) ที่ประเทศญี่ปุ่น
** ชิงแชมป์ภาคฯรุ่นซูเปอร์ฟลายเวท 18 มีนาคม 2549 แพ้คะแนน ซี กอเรส () ที่ประเทศฟิลิปปินส์

**อ้างอิง**
  สถิติการชก- สุรเดช อภัยวงศ์. แหวนเพชร ชูวัฒนะ แชมป์ OPBF คนล่าสุดของไทย. นิตยสารมวยโลก. เล่มที่ 1018 มีนาคม 2547 หน้า 20 – 21
หมวดหมู่: นักมวยสากลชาวไทยรุ่นซูเปอร์ฟลายเวท
หมวดหมู่:บุคคลจากจังหวัดชัยภูมิ‎‎
หมวดหมู่:แชมป์ OPBF
ภาษาโลโก

ภาษาโลโก (Logo programming language) เป็นภาษาโปรแกรมเชิงการใช้งาน (Functional Programming Language) โดยมีรากฐานมาจากภาษาลิสป์ โดยจุดประสงค์ดั้งเดิมในการสร้างก็เพื่อใช้ในด้านการศึกษาในเรื่องหลักการในการเขียนโปรแกรม ภาษาโลโกมักจะถูกเรียกด้วยชื่อ "เต่าโลโก"

**ประวัติ**
ภาษาโลโกถูกสร้างขึ้นเมื่อปี พ.ศ. 2510 ในเมืองเคมบริดจ์ รัฐแมสซาชูเซตส์ สหรัฐ โดยนาย Wally Feurzeig และ Seymour Papert ตัวภาษาครั้งแรกถูกพัฒนาขึ้นด้วยภาษาลิสป์บนเครื่องคอมพิวเตอร์ PDP-1 โดยมีจุดประสงค์ดั้งเดิมคือการแก้ไขปัญหาง่าย ๆ ด้วยการใช้ "เต่า" ในการตอบสนองเพื่อค้นหาจุดบกพร่อง

**การพัฒนา**
มีการพัฒนาภาษาโลโกกว่า 130 ชุด แต่ละชุดต่างมีจุดแข็งของตัวเอง ตัวอย่างในการนำไปพัฒนาต่อเช่น MSWLogo ซึ่งเป็นซอฟต์แวร์เพื่อการศึกษาแจกฟรีโดยSoftrinic

**ตัวอย่างการใช้งาน**
เมื่อเต่าโลโกเดินผ่าน จะเกิดเส้นขึ้นมา โดยผู้ใช้จะเป็นผู้สั่งการทำงานต่าง ๆ เช่นการเดินตรง หัน 90 องศา โดยคำสั่งในด้านทิศทางต่าง ๆ จะขึ้นอยู่กับทิศทางของเต่าโลโก

**เต่าโลโก**

**ตัวอย่างที่ 1: สี่เหลี่ยม**
FORWARD 100
LEFT 90
FORWARD 100
LEFT 90
FORWARD 100
LEFT 90
FORWARD 100
LEFT 90
คำสั่งดังกล่าว จะทำการสร้างกรอบสี่เหลี่ยม โดยมีความยาวด้านละ 100 ยูนิทและหันกลับไปยังจุดเริ่มต้น

**Hello, world!**
การสร้างโปรแกรม Hello, World สามารถทำได้ง่าย ๆ โดยการใช้
TO HELLO
PRINT Hello, world!
END
หมวดหมู่:ภาษาโปรแกรมที่มีชนิดข้อมูลแบบพลวัต
หมวดหมู่:ภาษาโปรแกรมเพื่อการศึกษา
หมวดหมู่:ภาษาฟังก์ชัน
หมวดหมู่:ตระกูลภาษาลิสป์
หมวดหมู่:หุ่นยนต์
กูปรี

กูปรี หรือ โคไพร (គោព្រៃ ถอดรูปได้ โคไพร แต่อ่านว่า โกเปร็ย หรือ กูปรี แปลว่า วัวป่า) มีชื่อวิทยาศาสตร์ว่า Bos sauveli เป็นสัตว์จำพวกกระทิงและวัวป่า เป็นสัตว์กีบคู่ ตัวโต โคนขาใหญ่ ปลายหางเป็นพู่ขน

**ลักษณะทั่วไป**
กูปรีเพศเมียและเพศผู้เทียบกับมนุษย์วัยผู้ใหญ่- ตัวผู้ มีขนสีดำ ขนาดความสูง 1.71 - 1.90 เมตร ขนาดลำตัว 2.10 - 2.22 เมตร น้ำหนักตัวประมาณ abbr=off เขาตัวผู้จะโค้งเป็นวงกว้าง แล้วตีวงโค้งไปข้างหน้า ปลายเขาแตกออกเป็นพู่คล้ายเส้นไม้กวาดแข็ง ขาทั้ง 4 มีถุงเท้าสีขาวเช่นเดียวกับกระทิง (B. gaurus) ในตัวผู้ที่มีอายุมาก จะมีเหนียงใต้คอยาวห้อยลงมาจนเกือบจะถึงดิน เชื่อว่าใช้ในการระบายความร้อน- ตัวเมีย มีขนสีเทา มีเขาตีวงแคบแล้วม้วนขึ้นด้านบน ไม่มีพู่ที่ปลายเขา มีเขากลวงแบบ Horns ขนาดเท่ากัน โคนเขาใหญ่ ปลายเขาแหลม ไม่มีการแตกกิ่ง ยาวประมาณ 1 เมตร

**สถานภาพในปัจจุบัน**
ปัจจุบันไม่มีการรายงานการพบมานานแล้ว จนครั้งหนึ่งเคยเชื่อว่าสูญพันธุ์ไปจากโลกเป็นที่เรียบร้อยแล้ว แต่ ณ ปัจจุบันเชื่อว่าอาจจะยังพอมีหลงเหลืออยู่ในชายแดนไทยกับกัมพูชาแถบจังหวัดศรีสะเกษ รวมถึงบริเวณชายแดนระหว่างลาวตอนใต้และเวียดนามด้วย เพราะมักจะมีข่าวว่าพบสัตว์ลักษณะคล้ายกูปรีบ่อย ๆ แต่ก็ยังไม่มีหลักฐานยืนยันที่น่าเชื่อถือพอ นอกจากคำเล่าลือเท่านั้น
ครั้งหนึ่ง เคยเชื่อกันว่า กูปรีอาจจะไม่ใช่วัวสายพันธุ์แท้ที่มีอยู่จริงในธรรมชาติ แต่เป็นเพียงแค่ลูกผสมของวัวบ้าน (B. taurus) กับวัวแดง (B. javanicus) ซึ่งเป็นวัวป่าอีกชนิดหนึ่งเท่านั้น แต่จากการตรวจสอบด้วยดีเอ็นเอของนักวิทยาศาสตร์ชาวฝรั่งเศสและนักวิทยาศาสตร์ชาวไทยบ่งชี้ว่า ไม่เป็นความจริงแต่อย่างใด

**กูปรีในสัญลักษณ์**
นายแพทย์บุญส่ง เลขะกุล ผู้ก่อตั้ง มูลนิธิคุ้มครองสัตว์ป่าและพรรณพืชแห่งประเทศไทย ในพระบรมราชินูปถัมภ์ ได้ใช้รูปกูปรี เป็นสัญลักษณ์ของมูลนิธิ เพื่อเน้นถึงความสำคัญของสัตว์หายากที่มีอยู่ในภูมิภาคอินโดจีน ไม่มีที่อื่นในโลกและเป็นสัตว์ที่ใกล้จะสูญพันธุ์
นอกจากนี้แล้ว ทีมฟุตบอลจังหวัดศรีสะเกษมีฉายาว่า "กูปรีอันตราย" และใช้กูปรีเป็นสัญลักษณ์ประจำทีมด้วย ด้วยว่า กูปรีเป็นสัตว์ที่พบได้เฉพาะที่จังหวัดศรีสะเกษเท่านั้น และสำหรับประเทศกัมพูชา ถือว่ากูปรีเป็นสัตว์ประจำชาติ

**อ้างอิง**

**แหล่งข้อมูลอื่น**
  กูปรี วัวไพรผู้สาบสูญ  date=2007-08-29 
หมวดหมู่:สัตว์ป่าสงวน
หมวดหมู่:วงศ์ย่อยวัวและควาย
หมวดหมู่:สัตว์ที่พบในเอเชียตะวันออกเฉียงใต้
หมวดหมู่:สัตว์ที่พบในประเทศลาว
หมวดหมู่:สัตว์ที่พบในประเทศเวียดนาม
หมวดหมู่:สัตว์ที่พบในประเทศกัมพูชา
หมวดหมู่:สัตว์ที่พบในประเทศไทย
หมวดหมู่:สิ่งมีชีวิตที่มีความเสี่ยงขั้นวิกฤติต่อการสูญพันธุ์
หมวดหมู่:สัตว์ที่สูญพันธุ์ไปแล้วของประเทศไทย